Ɛsi 6 AKKDC08 - Masacɛ Dariyusi ye sira di k'u ka - Bible Search\nƐsi 5 Ɛsi 7\nMasacɛ Dariyusi ka jaabili\n1Masacɛ Dariyusi ye sira di k'u ka ɲinini kɛ sɛbɛw kɔnɔ minw bilanin tun be nafolo marayɔrɔ la Babilɔni. 2U tagara sɛbɛ dɔ ye Ɛkibatani, Mɛdi mara la. A tun sɛbɛnnin be o kɔnɔ ko:\n3«Masacɛ Sirusi ka masaya saan fɔlɔ la, a ye sira di ko Ala ka soo ka lalaga ka lɔ Zeruzalɛmu, ka kɛ sarakabɔyɔrɔ ye, a tun be yɔrɔ min na ka kɔrɔ. A jaɲa sanfɛ ka kɛ mɛtɛrɛ bi saba ye, a kɔnɔ boɲa ka kɛ mɛtɛrɛ bi saba ye fana. 4A ka lɔ ni kabakuru lɛsɛninw ye, sira saba, ni lɔgɔ sira kelen. Masacɛ le bena lɔ n'o musaka ye. 5O kɔ, Nabukodonozɔri tun ye Ala ka soo kɔnɔ minan sanulamanw ni warigwɛlaman minw ta Zeruzalɛmu ka na n'u ye Babilɔni, olu ka kan ka di u ka kɔsegi ka taga n'u ye Zeruzalɛmu k'u bila u bilayɔrɔ la Ala ka soo kɔnɔ.»\n6O la, masacɛ ko: «Ne ka lasigiden Tatinayi e min be baji kɔfɛ, ani Setari Bozinayi n'aw tɔɲɔgɔn minw be Afarisaki baji kɔfɛ, aw kana gwɛrɛ o yɔrɔ la. 7Aw kan'u bali Ala ka soo nin lɔbaara la. N ka lasigiden min be zuwifuw kunna, ale ni zuwifuw ka cɛkɔrɔbaw ka soo nin lalaga k'a lɔ a lɔyɔrɔkɔrɔ la yen. 8N be baara min kalifara aw ma, n'aw ka kan k'o kɛ cɛkɔrɔba nunu ye Ala ka soo nin lɔbaara la, o filɛ nin ye. Aw bena wari min sɔrɔ lɛnpo la baji kɔfɛmara kɔnɔ n'o kɛra masacɛ ta ye, aw k'o di mɔgɔ nunu ma janko baara kana lɔ. 9U mako be se fɛɛn minw ma ka saraka jɛnita bɔ Sankolotigi Ala ye, i n'a fɔ turaw kɛɲɛninw, ni sagajigiw ani sagadenw, ni suman ni kɔgɔ ani duvɛn ni tulu, o bɛɛ, ni Zeruzalɛmu sarakalasebagaw ye olu ɲini aw fɛ, aw k'o di u ma loon o loon, u kana fɔn o la, 10janko u ka se ka to ka sarakaw bɔ Sankolotigi Ala ye minw ka d'a ye, ani k'a daali masacɛ n'a deenw ka hɛrɛ kosɔn. 11Mɔgɔ min bena ban n ka kuma nunu na, ne be sariya nin le sigi olu kama: u ben'a ka soo kɔnɔ lɔgɔ dɔ bɔ k'a dulon o kan,c ani a ka soo bena yɛlɛma ka kɛ ɲamabɔnyɔrɔ ye. 12Masacɛw, walima siya minw b'a fɛ ka sariya nin cɛn, walima ka Ala ka soo nin ci Zeruzalɛmu, Ala min b'a yɛrɛ yira o yɔrɔ la, ale ka olu halaki. Ne Dariyusi le y'o sariya sigi. U k'a kɛ ka kɛɲɛ n'a cogo ye.»\n13Masacɛ ka lasigiden Tatinayi, ale min be Efarati baji kɔfɛ mara la, ni Setari Bozinayi, ani u tɔɲɔgɔnw ye masacɛ Dariyusi ka cii kɛ a cogo la.\nU be Ala ka soo kalifa Ala ma\n14- Zuwifuw ka cɛkɔrɔbaw tagara ɲa ka soo nin lɔ ka kɛɲɛ ni kira Aze ni Ido dencɛ Zakari ka kuma ye. U ye soo nin lɔ ka ban ka kɛɲɛ ni Isirayɛli ka Ala ka fɔta ye, ani Pɛrɛsi masacɛ Sirusi ni Dariyusi ani Aritasɛrisɛsi ka fɔtaw ye. 15Soo nin baara bɛɛ banna masacɛ Dariyusi ka masaya saan wɔɔrɔnan na *Adari kalo tile sabanan loon na.\n16Sarakalasebagaw ni Levi kɔmɔgɔ tɔw ni mɔgɔkɔrɔba minw bɔra jɔnya la ka na, Isirayɛlidenw nunu ye Ala ka soo nin kalifa a ma ni nisɔndiya ye. 17Soo nin kalifako la Ala ma, u ye tura kɛmɛ bɔ saraka ye, ni sagajigi kɛmɛ fila ni sagaden kɛmɛ naani, ani ka bakɔrɔnin tan ni fila kɛ saraka ye Isirayɛli deen tan ni fila kɔmɔgɔw bɛɛ tɔgɔ la u ka hakɛ kosɔn. 18U ye sarakalasebagaw sigi ka kɛɲɛ n'u lɔyɔrɔ ye, ka Levi kɔmɔgɔw fana tilantilan ka kɛɲɛ n'u ka jɛnkuluw ye, u ka se ka baara kɛ Ala ye Zeruzalɛmu, i n'a fɔ a sɛbɛnnin be cogo min na Musa ka kitabu kɔnɔ.\nZuwifuw be Hɔrɔnya ɲanagwɛ kɛ\n19- Mɔgɔ minw bɔra jɔnya la ka na, olu ye *Hɔrɔnya ɲanagwɛ kɛ saan kalo fɔlɔ tile tan ni naaninan loon. 20Sarakalasebagaw ni Levi kɔmɔgɔ tɔw ye ɲɔgɔn lajɛn k'u yɛrɛ saniya. A kɛra ten, u bɛɛ tun saniyara. Mɔgɔ minw bɔra jɔnya la ka na, u ye olu ka Hɔrɔnya ɲanagwɛ saraka bɔ, n'o balima sarakalasebagaw ta, ani olu yɛrɛ ta. 21Isirayɛliden minw bɔra jɔnya la ka na, olu ye saraka nin dumu ni minw bɛɛ tun ye siya wɛrɛw ka konɔgɔninw dabila, ka fara u kan ka to ka Masaba, Isirayɛli ka Ala bato. 22U ye *Buru funubali ɲanagwɛ kɛ ni nisɔndiya ye tile wolonwula kɔnɔ, bari Masaba tun y'u koo diya masacɛ yed fɔɔ a y'u dɛmɛ ka Ala ka soo lɔ, Isirayɛli ka Ala. A kɛra ten, Masaba y'u nisɔn diya kosɔbɛ.


Mas fɔlɔ 10 AKKDC08 - Solomani tɔgɔ bɔra Masaba barika - Bible Search\nMas fɔlɔ 9 Mas fɔlɔ 11\nMas fɔlɔ 10\nSaba masamuso be taga Zeruzalɛmu\n(Lok 2nan 9.1-12)\n1- Solomani tɔgɔ bɔra Masaba barika la. Saba masamuso y'o mɛn, a wilila ka na, ko ale bena a sɛgɛsɛgɛ n'a ka hakilitigiyakumaw ye. 2A nana se Zeruzalɛmu. Mɔgɔ caaman tun y'a bila sira, u tun nana ni ɲɔgɔmɛw ye, ka wusulan ta, ni sanu caaman, ani kabakuru sɔngɔgwɛlɛnw. A tagara Solomani fɛ, k'a kɔnɔnakow bɛɛ fɔ a ye. 3Solomani sera k'a ka ɲiningaliw bɛɛ jaabi, koo si ma to ni masacɛ ma se ka min gwɛya a ye. 4A kɛra ten, Saba masamuso y'a ye ko Solomani be koo lɔn. A ye masaso min lɔ, a y'o ye fana. 5Dumuni min be kɛ masacɛ ka soo, n'a ka baarakɛlaw ka layɔrɔw, n'u kannafaniw n'u ka baaraw, masacɛ ka minnifɛn dibagaw n'u kannafaniw, ani yɛlɛyɔrɔw ka taga Masaba ka soo, a y'o fana ye, a dabari banna.\n6A y'a fɔ masacɛ ye ko: «Ne ye fɛɛn min mɛn ka ne to n ka jamana na, i ka lɔnniya n'i ka koo la, o ye tiɲɛ ye. 7Ne tun te se ka l'a la, ni ne tun ma se yan k'o ye ni n ɲaa ye. U tun m'a tilancɛ yɛrɛ fɔ ne ye. I ka lɔnniya n'i ka ɲatagako tɛmɛna i tɔgɔ bɔko kan kosɔbɛ. 8Mɔgɔw ni baarakɛla minw b'i ɲakɔrɔ tuma bɛɛ ka to k'i ka lɔnniyakuma nunu lamɛn, olu dagamunin lo. 9Masaba i ka Ala min sɔnna k'i kɛ masacɛ ye Isirayɛlidenw kunna, boɲa ka la ale kan. Isirayɛlidenw koo ka di Masaba ye tuma bɛɛ minkɛ, o le y'a to, a y'i kɛ masacɛ ye janko i ka to ka jama ka koow ɲanabɔ ni tilenninya ye.»\n10Masamuso nin ye sanu tɔni saba ni tilan ɲɔgɔn, ni wusulan caaman, ani kabakuru sɔngɔgwɛlɛnw d'a ma. Saba masamuso ye wusulan minw di masacɛ Solomani ma, mɔgɔ wɛrɛ ta ma se o ma tugu o kɔfɛ.\n11Iramu ka kurun minw tun ye sanu ta Ofiri ka na n'a ye, olu le tun ye santalilɔgɔw ta caaman Ofiri ka na n'u fana ye, ani kabakuru sɔngɔgwɛlɛnw. 12Masacɛ ye santalilɔgɔ nunu kɛ ka tutunanw dilan Masaba ka soo kɔnɔ, n'a yɛrɛ ka soo kɔnɔ, ka dɔw kɛ gɔniw ni kolonjow ye k'u di dɔnkililabagaw ma. O kɔ, o santaliyiri ɲɔgɔn ma na tugu, mɔgɔ ma u ye tugu fɔɔ ka na se bii ma.\n13Saba masamuso mako tun be fɛɛn o fɛɛn na, a ye fɛɛn o fɛɛn daali, masacɛ Solomani y'o bɛɛ d'a ma. O be danna boɲafɛnw na a tun ye min d'a ma. O kɔ, masamuso nin segira ka ta'a ka jamana na n'a ka baarakɛlaw ye.\nSolomani ka nafolo\n(Lok 2nan 1.14-17; 9.13-28)\n14Solomani tun be to ka sanu min sɔrɔ saan o saan, o tun ye tɔni mugan ye. 15A tun be to ka min minɛ jagokɛlaw fɛ, ni Arabu jamana masaw bɛɛ fɛ, ni jamana ka lasigidenw fɛ, o be danna.\n16Masacɛ Solomani ye nigɛkunbɛnnan belebele kɛmɛ fila dilan ni sanu faganin ye. U kelen kelen bɛɛ dilanna ni sanu kilo wɔɔrɔ ye. 17A ye fitinifitini kɛmɛ saba dilan fana ni sanu faganin ye. U kelen kelen bɛɛ dilanna ni kilo kelen ni tilan ye. A ka soo min be wele Liban tuu, a tagara u bila yen.\n18O kɔ, masacɛ ye masasigilan belebeleba dilan ni samaɲin ye, ka sanu yɛrɛ yɛrɛ kɛ k'a yɔrɔ bɛɛ mɔ. 19Yɛlɛyɛlɛnan seen layɔrɔ deen wɔɔrɔ le tun be masasigilan nin ɲafɛ, a kɔɔ sɛmɛyɔrɔ tun korinin be. Bololayɔrɔ tun be sigilan nin faan fila nunu na. Jara jaa fila tun dilannin be ka lɔ bololayɔrɔ nunu gɛrɛfɛ. 20Jara jaa tan ni fila tun dilanna ka lɔ yɛlɛyɛlɛnan nin seen layɔrɔ gɛrɛ fila nunu na kelen kelen. O ɲɔgɔn tun ma kɛ ka ye masa si ka yɔrɔ la. 21Masacɛ Solomani ka filenw bɛɛ tun ye sanu ye. A ka soo min be wele Liban Tuu, o kɔnɔnaminanw bɛɛ tun ye sanu ye. Foyi tun t'u cɛma min dilanna ni warigwɛ ye, bari warigwɛ tun te jati Solomani ka tile la. 22Kurunbabaw tun be masacɛ fɛ, minw tun be to ka taga yɔrɔjan ni Iramu taw ye. Saan saba o saan saba, o kurun nunu tun be to ka na ni sanu ye, ni warigwɛ, ani samaɲinw, ni sulaw ani kɔnɔsogolow.\n23Masacɛ Solomani tun tɛmɛna dugukolo masaw bɛɛ kan nafolotigiya, ni lɔnniya la. 24Diɲɛ mɔgɔw bɛɛ tun b'a fɛ ka Solomani ye, ani k'a ka hakilitigiyakuma lamɛn, Ala tun ye min d'a ma. 25U kelen kelen bɛɛ tun be to ka na n'u ka boɲafɛnw ye u bolo, warigwɛ, ni sanu, ani faniw, ni kɛlɛkɛminanw, ni tulu kasadimanw, ani soow ni sofaliw. A tun be kɛ ten saan o saan.\n26- Solomani ye kɛlɛkɛwotorow ni sotigiw lajɛn. Wotoro waa kelen ni kɛmɛ naani (1 400) tun b'a fɛ, ni sotigi waa tan ni fila (12 000). A y'u to kɛlɛkɛwotorow biladuguw la, ani Zeruzalɛmu fana, a yɛrɛ kɔrɔ. 27Masacɛ ye warigwɛ lajɛn Zeruzalɛmu. A cayara i n'a fɔ bɛrɛ, sɛdiriyiri fana cayara i n'a fɔ sikomɔriyiri be caya kulujukɔrɔ mara la cogo min na. 28- Solomani ka soow tun be bɔ Ezipiti ni Kewe jamana na. Masacɛ ka sannikɛlaw tun be to ka taga u san yen. 29Ka wotoro kelen ta Ezipiti jamana na ka na n'a ye, o sɔngɔ tun ye warigwɛ kuru kɛmɛ wɔɔrɔ ye. Soo kelen tun ye warigwɛ kuru kɛmɛ ni bi duuru ye. Itiw ni Siri masacɛw bɛɛ tun b'u san ten fana o jagokɛla nunu fɛ.


Lok 2nan 33 AKKDC08 - Manase tun ye saan tan ni fila - Bible Search\nLok 2nan 32 Lok 2nan 34\nLok 2nan 33\n(Mas 2nan 21.1-18)\n1Manase tun ye saan tan ni fila sɔrɔ, a sigituma na masaya la. A ye saan bi duuru ni duuru kɛ masaya la Zeruzalɛmu. 2- A ye kojugu kɛ Masaba ɲakɔrɔ. Masaba tun ye siya minw gwɛn ka bɔ Isirayɛlidenw ɲa, a ye olu ka landajuguw le ɲɔgɔn kɛ. 3A facɛ Ezekiyasi tun ye sɔnnikɛyɔrɔ minw cɛn, a ye olu lalaga k'o lɔ tugu, ka *Baali sɔnyɔrɔ dɔw lɔ, ka *Asera jaaw tutu. A ye lolow ni kalo, ani tile bato. 4- A ye sarakabɔyɔrɔ dɔ wɛrɛw lɔ Masaba ka soo kɔnɔ, Masaba tun ye soo min koo fɔ ko ale tɔgɔ bena to Zeruzalɛmu tuma bɛɛ.\n5A ye sarakabɔyɔrɔw lɔ lolow ni kalo, ani tile tɔgɔ la Masaba ka soo lukɛnɛ fila nunu kɔnɔ. 6A y'a dencɛw jɛni ka joo sɔn n'u ye Bɛninɔmu kɔkɛnɛ na, ka filɛli kɛ, ani ka subagaya kɛ. A tagara sukɔrɔw welebagaw ni lagwɛlikɛlaw fɛ. A ye kojugu caaman kɛ Masaba ɲakɔrɔ k'a dimi. 7- Ala tun y'a fɔ Dawuda n'a dencɛ Solomani ye ko ale bena sigi soo min kɔnɔ Zeruzalɛmu, ko ale ye yɔrɔ min woloma k'o kɛ a batoyɔrɔ ye tuma bɛɛ Isirayɛli kɔmɔgɔw bɛɛ cɛma, a tun ye joo min lɛsɛ, a y'o sigi o kɔnɔ. 8Ko ni Isirayɛlidenw banbana k'ale k'a fɔta bɛɛ bato sariyaw, n'a ka latigɛtaw, ani a ka ɲinitaw faan fɛ, a tɛmɛna Musa fɛ ka min di u ma, ko ale tena u gwɛn ka bɔ jamana nin kɔnɔ tugu, ale tun y'a latigɛ ka min di u faaw ma. 9Nga Manase y'a kɛ Zeruzalɛmukaw ni Zuda mara mɔgɔ tɔw filila, ka kojugu kɛ. Masaba tun ye siya minw halaki ka bɔ Isirayɛlidenw ɲa, olu yɛrɛ tun ma o kojugu nunu ɲɔgɔn kɛ.\n10Masaba kumana Manase n'a ka jama fɛ, nga u ma mɛnni kɛ. 11O la, Masaba y'a kɛ Asiri masacɛ ka kɛlɛkuntigiw nana u kama. U ye Manase minɛ ka nigɛ don a nuun na, k'a siri ni zirajɔrɔkɔw ye ka taga n'a ye Babilɔni. 12K'a to dusukasi la, a ye Masaba a ka Ala daali k'a yɛrɛ majigi a faaw ka Ala ɲa kosɔbɛ. 13A y'a daali tuma min na, Masaba y'a ka daalili mɛn, ka sɔn a ma. A y'a kɔsegi Zeruzalɛmu a ka masaya la. O tuma na, Manase y'a lɔn ko Masaba le ye Ala ye.\n14O kɔ, kogo min be Dawuda ka ciin laminikogo kɔfɛ, a y'o lɔ kura ye kɔkɛnɛ na, Giyɔn kɔɔ daminɛyɔrɔ la tileben fɛ fɔɔ ka taga se Jigɛminɛyɔrɔ donda la, ka Ofɛli tintin lamini n'a ye. A ye dɔ fara kogo nin kan sanfɛ fɔɔ a tun ka jan kosɔbɛ. A fana ye kɛlɛkuntigiw sigi Zuda mara dugu barikamanw bɛɛ la. 15A ye siya wɛrɛw ka batofɛnw ni joow ta ka bɔ Masaba ka soo kɔnɔ. A tun ye sarakabɔyɔrɔ minw lɔ Masaba ka soo kulu kan ani Zeruzalɛmu kɔnɔ, a y'o bɛɛ bɔ k'u fili dugu kɔfɛ. 16A ye Masaba ka sarakabɔyɔrɔ lalaga, ka jɛnɲɔgɔnya sarakaw ni foli taw bɔ a kan, k'a fɔ Zuda mara mɔgɔw ye ko u ka baara kɛ Masaba, Isirayɛli ka Ala ye. 17O bɛɛ n'a ta, jama tora ka sarakaw bɔ sɔnnikɛyɔrɔw la, k'a sɔrɔ u tun b'o kɛ Masaba u ka Ala dama le ye.\n18Manase ka kɛwali tɔw, n'a ye daalili min kɛ a ka Ala fɛ, ani kiraw ye kuma minw fɔ a ye Masaba, Isirayɛli ka Ala tɔgɔ la, o bɛɛ be sɔrɔ Isirayɛli mara masaw ka loon o loon kibaru sɛbɛ kɔnɔ. 19A ka daalili, ani Ala y'a jaabi cogo min na, a ye kojugu ni tilenbaliyako minw bɛɛ kɛ, ani ka sɔnnikɛyɔrɔw dilan ka Asera jaaw ni joo wɛrɛw tutu yɔrɔ minw na sanni k'a yɛrɛ majigi, o bɛɛ be sɔrɔ Ozayi ka sɛbɛ kɔnɔ.\n20Manase sara, u y'a suu don a ka soo kɔnɔ.\nO kɔ, a dencɛ Amɔn sigir'a nɔɔ na masaya la.\n(Mas 2nan 21.19-26)\n21Amɔn tun ye saan mugan ni fila sɔrɔ, ka sɔrɔ ka sigi masaya la. A ye saan fila kɛ masaya la Zeruzalɛmu. 22A ye kojugu kɛ Masaba ɲakɔrɔ i n'a fɔ a facɛ Manase. A facɛ tun ye joo minw dilan, a ye olu bɛɛ bato k'u sɔn. 23A m'a yɛrɛ majigi Masaba ɲakɔrɔ i n'a fɔ a facɛ Manase tun y'a kɛ cogo min na. A ye kojugu kɛ ka tɛmɛ a facɛ kan. 24A ka dakɔrɔsigiw ye janfa siri a la, k'a faga masaso kɔnɔ. 25Nga jamana kɔnɔ mɔgɔw wilila k'a janfabaga nunu bɛɛ faga. O kɔ, u y'a dencɛ Zoziyasi kɛ masacɛ ye a nɔɔ na.


Lok fɔlɔ 13 AKKDC08 - Dawuda ye ɲɔgɔnye kɛ ni kɛlɛden - Bible Search\nLok fɔlɔ 12 Lok fɔlɔ 14\nLok fɔlɔ 13\nDawuda be layidu taamasiɲɛ kɛsu ta\n(Sam 2nan 6.1-11)\n1Dawuda ye ɲɔgɔnye kɛ ni kɛlɛden waa kelen kelen kuntigiw ye, ni kɛmɛ kɛmɛ kuntigiw ye, ani ɲamɔgɔw bɛɛ ye. 2A y'a fɔ Isirayɛli jama bɛɛ ye ko: «N'a diyara aw ye, ni Masaba an ka Ala sago lo, an ka mɔgɔw bila ka taga yɔrɔ bɛɛ an balimaw fɛ, minw tora Isirayɛlidenw ka maraw bɛɛ la, ani dɔw ka taga sarakalasebagaw ni Levi kɔmɔgɔ tɔw fɛ u ka duguw la, janko u ka na jɛn n'an ye. 3An be taga an ka Ala ka layidu taamasiɲɛ kɛsu ta ka na n'a ye an fɛ. Bari an tun ma janto a la Sayuli ka tile la.» 4Jama bɛɛ sɔnn'a ma bari u y'a ye k'o ka ɲi.\n5- O la, Dawuda ye Isirayɛlidenw bɛɛ lajɛn, k'a ta Ezipiti mara daan na, worodugu fɛ, fɔɔ ka na se Lebowamati, kɔgɔdugu fɛ, janko ka taga Ala ka layidu taamasiɲɛ kɛsu ta Kiriyati Yarimu ka na n'a ye. 6- Dawuda ni Isirayɛlidenw bɛɛ wilila ka taga Baala, u be min wele Kiriyati Yarimu fana, Zuda mara la, janko ka Masaba Ala ka layidu taamasiɲɛ kɛsu ta ka na n'a ye, ale min siginin be *serubɛnw cɛma, a tɔgɔ welela min kan. 7U ye kɛsu nin ta Abinadabu ka soo k'a sigi wotorokura kan. Uza ni Ayo le tun be wotoro nin bolila. 8Dawuda ni Isirayɛlidenw bɛɛ tun be nisɔndiyara kosɔbɛ Ala ɲakɔrɔ, ka to ka dɔnkiliw la, ka gɔniw fɔ, ni kolonjow, ni dundunw, ni nigɛ gositaw, ani ka buruw fiyɛ.\n9U tagara se Kidɔn sumangosikɛnɛ na tuma min na, Uza ye kɛsu nin minɛ, bari misiw tun b'a fɛ k'a ben. 10Masaba dimin'a kɔrɔ kosɔbɛ, k'a faga, bari a bolo tun magara kɛsu nin na. A sara o yɔrɔ la Ala ɲakɔrɔ. 11Dawuda dimina Masaba kɔrɔ bari Masaba ye Uza faga. U b'o yɔrɔ nin wele Perɛtiwuza halibi.\n12O loon na, Dawuda siranna Ala ɲa. A y'a fɔ ko ale be se ka taga ni Ala ka kɛsu nin ye a fɛ cogo di. 13O la, a ma don ni kɛsu nin ye a fɛ, a ka ciin na. U tagara n'a ye Gatika Obɛdi Edɔmu ka soo. 14- A ye kalo saba kɛ ale ka soo. Masaba y'a ka soo ta ɲa, a bolofɛn bɛɛ ɲana.


Yezu be kabakobaw kɛ Kapɛrnaum dugu la | Yezu ka ɲɛnamaya\nYezu be kabakobaw kɛ Kapɛrnaum dugu la\nMATIYO 8:14-17 MARIKI 1:21-34 LUKA 4:31-41\nYEZU YE JINA DƆ GWƐN KA BƆ MƆGƆ DƆ LA\nA YE PIYƐRI BURANMUSO KƐNƐYA\nYezu ye kalanden naani weele u ka kɛ mɔgɔ ɲinilaw ye: Piyɛri, Andere, Zaki ani Zan. Sisan, u bɛɛ tagara Kapɛrnaum ka Alabatoso kɔnɔ, lafiɲɛlon na. O yɔrɔ la, Yezu ye mɔgɔw kalan ani u kabakoyara tugun a ka kalankɛcogo kosɔn. A m’u kalan i n’a fɔ sariya karamɔgɔw, nka a y’u kalan ni barika ye.\nO lafiɲɛlon na, jinatɔcɛ dɔ tun be Alabatoso kɔnɔ. A pɛrɛnna ko: “Mun be an ni e cɛ, Nazarɛtika Yezu? I nana k’an halaki wa? I ye mɔgɔ min ye, ne b’o lɔn. I ye Ala ka ciden senuman ye.” Yezu sɔngɔra o jina kun na ko: “I daje ka bɔ cɛɛ nin na!”—Mariki 1:24, 25.\nO wagati la, jina ye cɛɛ ta ka ben duguma. A tora ka cɛɛ yuguyugu fanga la ani ka kule ni kaanba ye. A laban, o jina bɔra a la. “Nga foyi ma kɛ cɛɛ la.” (Luka 4:35). Mɔgɔ minw tun b’a gɛrɛfɛ Alabatoso kɔnɔ, u bɛɛ kabakoyara! U ko: “Nin ye kabako ye dɛ . . . Hali jinaw be sɔn a ta ma.” (Mariki 1:27). Ayiwa, o kabako ye Galile dugu bɛɛ ta.\nO kɔ, Yezu n’a ka kalandenw tagara Simɔn ka soo, u be min weele fana ko Piyɛri. Piyɛri buranmuso tun be yen ani a fari tun gwannin lo kosɔbɛ. Kalandenw ye Yezu deli ko a k’a dɛmɛ. O kama, Yezu gwɛrɛla a la, k’a bolo minɛ k’a wuli. A kɛnɛyara o yɔrɔnin bɛɛ ani a ye baara daminɛ walisa ka Yezu n’a ka kalandenw mako ɲɛ. N’a sɔrɔ a ye gwa lo kɛ u ye.\nTileben fan fɛ, mɔgɔw bɔra yɔrɔ bɛɛ ka na n’u ka banabagatɔw ye Piyɛri ka soo. Dɔɔni, a kɛra i n’a fɔ dugu bɛɛ lo lajɛnna Piyɛri ka daa la. Mun na do? U b’a fɛ Yezu k’u kɛnɛya. “Mɔgɔw tagara Yezu sɛgɛrɛ n’u ka banabagatɔw bɛɛ ye. A y’a bolo la u kelen kelen bɛɛ kan k’u kɛnɛya.” (Luka 4:40). Tiɲɛn na, bana o bana tun b’u la, Yezu y’u bɛɛ kɛnɛya i ko kira Ezayi tun kɔnna k’a fɔ cogo min na (Ezayi 53:4). A ye jinatɔw yɛrɛ kɛnɛya. O jinaw bɔtɔ, u tun be kule ko: “I ye Ala Dencɛ ye.” (Luka 4:41). Nka Yezu y’u kɔrɔfɔ ani a m’a to u ka kuma. U b’a lɔn ko Yezu lo ye Krista ye, ani a t’a fɛ jinaw k’a kɛ i n’a fɔ u ye tiɲɛn Ala sagokɛlaw ye.\nNi jina dɔ wala jina dɔw tun donna mɔgɔ dɔ la, u tun be se k’a tigi tɔɔrɔ kojugu (Matiyo 17:14-18). Nka n’u tun bɔra a tigi la, a tun b’a yɛrɛ sɔrɔ: a fari n’a hakili tun be lafiya. Yezu y’a yira siɲɛ caaman na ko see b’a ye ka jinaw gwɛn ka bɔ mɔgɔw la Ala ka hakili senu barika la.—Luka 8:39; 11:20.\nMun lo kɛra Kapɛrnaum, Alabatoso kɔnɔ lafiɲɛlon dɔ la?\nYezu bɔra Alabatoso kɔnɔ ka taga min, ani a ye mun lo kɛ o yɔrɔ la?\nYezu ye min kɛ, o yɔrɔ mɔgɔw y’o koo ta cogo di?\nA ci dɔ ma A ci dɔ ma Yezu be kabakobaw kɛ Kapɛrnaum dugu la\njy sap. 23 ɲɛɛ 60-61


Ɛsi 4 AKKDC08 - Zuda kɔmɔgɔw, ni Bɛnzamɛn kɔmɔgɔw juguw - Bible Search\nƐsi 3 Ɛsi 5\nAlabatoso lɔko be lɔ\n1Zuda kɔmɔgɔw, ni Bɛnzamɛn kɔmɔgɔw juguw y'a mɛn tuma min na ko mɔgɔ minw bɔra jɔnya la ka na, k'u be batoso lɔra Masaba, Isirayɛli ka Ala ye, 2- u wilila ka n'a fɔ Zorobabɛli ni gwatigiw ye, k'olu b'a fɛ k'u dɛmɛ ka Alabatoso lɔ, bari k'u tun be to k'u ka Ala bato ka saraka bɔ a ye fana kabini Asiri masacɛ Azaradɔn ka tile la, min y'a kɛ olu sera yan. 3Nga Zorobabɛli ni Zozuwe ni Isirayɛlidenw ka gwatigi tɔw y'a fɔ u ye ko: «Aw tena fara an kan ka kori ka soo lɔ an ka Ala ye. An le ka kan k'a lɔ Masaba, Isirayɛli ka Ala ye an yɛrɛ ma, ka kɛɲɛ ni Pɛrɛsi masacɛ Sirusi ka kuma ye an fɛ.» 4O la, siya minw tun be jamana nin kɔnɔ, u ye koo bɛɛ kɛ janko Zuda kɔmɔgɔw fari be faga, soo lɔbagaw ka siran. 5U ye wari di mɔgɔ dɔw ma janko olu ka se ka kɛ sababu ye u ka kolatigɛnin kana se ka kɛ. U tun y'a kɛ ten fɔɔ ka taga se Pɛrɛsi masacɛ Sirusi ka saya ma ani fɔɔ Pɛrɛsi masacɛ Dariyusi ka tile la fana.\nU be sɛbɛ ci ka zuwifuw jalaki\n6- Sɛrisɛsib nana kɛ masacɛ ye tuma min na, a ka masaya daminɛ waati la, u ye sɛbɛ sɛbɛn k'a ci a ma ka Zuda mara mɔgɔw ni Zeruzalɛmukaw jalaki.\n7Pɛrɛsi masacɛ Aritasɛrisɛsi ka tile la, Bisilamu ni Mitiredati ani Tabeyɛli, n'u tɔɲɔgɔn tɔw, ye bataki sɛbɛn k'a ci masacɛ nin ma. A tun sɛbɛnna aramekan na, aramekan sɛbɛncogo la. 8Lasigiden Ereyumu, ni sɛbɛnnikɛla Simusayi, ye bataki sɛbɛn k'a ci masacɛ Aritasɛrisɛsi ma Zeruzalɛmu koo la ko: 9«Ne, masacɛ ka lasigiden Ereyumu, ni sɛbɛnnikɛla Simusayi ani an tɔɲɔgɔn minw be yan, ka bɔ Din ni Afarisataki, ani Taripɛli, ni Afarasi, ani Uruki, ni Babilɔni, ani Suzi, ni Deya, ni Elamu, 10ani Asinapari mɔgɔbaba tun ye siya tɔw minw minɛ ka na u sigi Samari dugu kɔnɔ, ani Efarati baji kɔfɛ ani o ɲɔgɔnna.» 11U ye kuma min fɔ masacɛ ye, o filɛ nin ye:\n«Masacɛ Aritasɛrisɛsi, an minw ye i ka baarakɛlaw ye, baji kɔfɛ. 12An b'a fɛ masacɛ k'a lɔn ko zuwifu minw bɔra i fɛ ka na yan an cɛma Zeruzalɛmu, u b'a la ka dugu murutinin, ni dugujugu nin lɔ, u b'a fɛ k'a kogo lɔ, u y'a juu sigi. 13Masacɛ, i ka kan k'a lɔn ko ni dugu nin sera ka lɔ ani a laminikogo, a kɔnɔ mɔgɔw tena sɔn ka wusuru, ni lɛnpo, ani siraw sara i ye tugu. A kɛra ten, koo nin laban bena na ni nafolo dɛsɛko ye masacɛ ka nafolo marayɔrɔ la. 14An do be dumuni kɛ masacɛ ka soo le barika la, ka masacɛ dɔgɔyanin ye, o man daga, o la an be kibaruya nin fɔ e masacɛ ye. 15Masacɛ, a to u be ɲinini kɛ i faaw ka kibaruya sɛbɛw kɔnɔ. E ben'a ye a kɔnɔ ko dugu nin ye dugu murutinin ye, u be masacɛw tɔɔrɔ, ni maraw kɔnɔ mɔgɔw, u murutira kabini fɔlɔfɔlɔ. O le y'a to u tun ye dugu nin ci. 16An b'a fɔ masacɛ ye ko ni dugu nin sera ka lɔ ani a laminikogo, o le bena kɛ sababu ye e tena niyɔrɔ sɔrɔ yan, Efarati baji kɔfɛ tugu.»\nMasacɛ ka jaabili\n17Masacɛ y'u jaabi ko: «Ne be e, lasigiden Ereyumu fo, ni sɛbɛnnikɛla Simusayi ani aw tɔɲɔgɔn minw be Samari ani Efarati baji kɔfɛ. 18Aw tun ye bataki min ci ne ma, u y'o kalan ka gwɛ ne ye. 19N fana y'a fɔ ko u ka ɲinini kɛ, u fana y'a ye ko kabini fɔlɔfɔlɔ, dugu nin tun murutira masacɛw ma tiɲɛ na, ani ko murutili le kɛra u ka baara ye. 20Ko masacɛ farimanw tun wilila Zeruzalɛmu, minw tun kɛra baji kɔfɛ jamana bɛɛ marabagaw ye, ani olu tun be to ka wusuru ni lɛnpo ani siraw sara u ye. 21O la do, i ka mɔgɔw ci u ka taga mɔgɔ nunu ka baara lalɔ, u kana dugu nin lɔ fɔɔ ni ne ye sira di tuma min na. 22I ka banba i kana o kɛ faratiko ye, janko o kojugu nin kana taga ɲa ka masacɛ ka koo cɛn.»\n23Masacɛ Aritasɛrisɛsi ka bataki nin sera, u y'a kalan Ereyumu ni sɛbɛnnikɛla Simusayi, ani u tɔɲɔgɔnw ye yɔrɔ min na dɔrɔn, u wilila o yɔrɔnin kelen ka taga zuwifuw fɛ Zeruzalɛmu, ka baara nin lalɔ ni fanga ye. 24- A kɛra ten, Ala ka soo lɔbaara lɔra Zeruzalɛmu, o lɔra fɔɔ ka na se Pɛrɛsi masacɛ Dariyusi ka masaya saan filanan ma.


Bibulu ka maanaw: K’A TA ISRAƐL KA MASACƐ FƆLƆ MA KA TAGA SE JƆNYA MA BABILƆNI - Jehova Seerew ka ɛntɛrɛnɛti yɔrɔ daganin\nSayuli lo kɛra Israɛl ka masacɛ fɔlɔ ye. Nka, Jehova banna a la, ani a ye Dawuda sugandi k’a kɛ masacɛ ye a nɔɔ na. An bena koo caaman kalan Dawuda koo la. A kanbeleman ye cɛɛ jamanjanba Goliyati kɛlɛ ka see sɔrɔ a kan. Kɔfɛ, a bolila masacɛ Sayuli ɲɛ a ka ɲangoya kosɔn. Loon dɔ, muso cɛɲumanba Abigayɛli ye Dawuda bali ka koo jugu dɔ kɛ.\nAn bena koo caaman kalan fana Dawuda dencɛ Solomani koo la ale min sigira masaya la a faa nɔɔ na. Masacɛ saba fɔlɔ minw sigira Israɛl kun na, u bɛɛ kelen kelen ye saan 40 kɛ masaya la. Solomani sanin kɔ, Israɛl tilanna ka kɛ masaya fila ye: saheli fan fɛ ni worodugu fan fɛ.\nIsraɛl siya tan ka masaya min tun be saheli fan fɛ, o ye saan 257 kɛ ani Asirikaw y’o halaki. Saan 133 o kɔ, siya fila ka masaya min tun be worodugu fan fɛ, o fana halakira. O wagati la, Israɛldenw cɛra ka taga Babilɔni. YƆRƆ 4NAN ka maanaw bɛɛ lajɛnnin kɛra saan 510 kɔnɔ, u minw na koo kabakoman caaman kɛra.


Lok 2nan 2 AKKDC08 - Solomani ye mɔgɔ waa bi wolonwula - Bible Search\nLok 2nan 1 Lok 2nan 3\nLok 2nan 2\n1Solomani ye mɔgɔ waa bi wolonwula (70 000) woloma k'u kɛ donitalaw ye, ka waa bi seegi (80 000) kɛ kabakurulɛsɛbagaw ye kuluyɔrɔ la, ka mɔgɔ waa saba ni kɛmɛ wɔɔrɔ (3 600) kɛ baarakuntigiw ye. 2A ye cira bila k'a fɔ Tiri masacɛ Iramu ye ko: «I ye min kɛ ne facɛ Dawuda ye ka sɛdiriyiriw d'a ma janko a ka se k'a ka soo lɔ, i k'o ɲɔgɔn kɛ ne ye fana. 3Ne b'a fɛ ka soo lɔ Masaba n ka Ala tɔgɔ la, k'o kɛ a ta ye. U bena to ka wusulan kasadiman jɛni a ɲakɔrɔ o yɔrɔ la, ani ka to ka buru saraka bɔ a ye, ani ka saraka jɛnitaw bɔ loon bɛɛ, sɔgɔma ni wulafɛ, ni lafiɲɛlon, ni kalokura ɲanagwɛ la, ani Masaba an ka Ala ka ɲanagwɛ tɔw la, i n'a fɔ a latigɛra ko Isirayɛlidenw k'o kɛ tuma bɛɛ cogo min na. 4Ne bena soo min lɔ, o ka kan ka boɲa, bari an ka Ala ka bon ni batofɛn tɔw bɛɛ ye. 5- Jɔn be se ka soo lɔ a ye? Bari, a te kun sankolo mumɛ bɛɛ kɔnɔ. Ne ye jɔn ye ni ne bena soo lɔ a ye? Nga o kuun ye ka se ka saraka kasadiman jɛni a ɲakɔrɔ.\n6«Sisan, i ka mɔgɔ ci ne ma min be se sanu, ni warigwɛ, ani zira, ni nigɛbaara la. A ka se faniɲɛgɛn na fana, k'a ɲaa kɛ kɔlɔbolaman ye, ani wuleman, ni wuleman cɔncɔn. O tigi ka kan ka se lɛsɛli la. A bena baara kɛ Zeruzalɛmu, ani Zuda mara la ni ne ka baarakɛlaw ye, n faa Dawuda tun ye minw labɛn. 7I ka sɛdiriyiriw, ni sipɛrɛyiriw, ani santaliyiriw tigɛ Liban k'o ci ne ma. Bari, ne y'a lɔn ko i ka baarakɛlaw be se Liban yiriw tigɛ la. Ne ka baarakɛlaw n'i taw bena kori k'o baara kɛ ɲɔgɔn fɛ. 8U ka yiri caaman tigɛ ne ye, bari ne bena soo min lɔ, o ka bon, a bena ɲa fana. 9I ka baaraden minw bena yiriw tigɛ, ne bena suman sifa dɔ tɔni waa wɔɔrɔ (6 000) d'u ma, ani suman sifa wɛrɛ tɔni waa wɔɔrɔ, ni duvɛn litiri waa kɛmɛ seegi (800 000), ni tulu litiri waa kɛmɛ seegi.»\n10Tiri masacɛ Iramu ye bataki sɛbɛn k'a ci Solomani ma k'a jaabi. A ko: «Masaba ka jama koo ka d'a ye. O la, a y'i sigi u kunna ka kɛ masacɛ ye. 11Masaba, Isirayɛli ka Ala ka tanu, ale min ye sankolo ni dugukolo dan, bari a ye deen hakiliman di masacɛ Dawuda ma. A be koo lɔn, a fana hakili siginin lo. Deen min bena soo lɔ Masaba ye, ka masaso lɔ a yɛrɛ ye. 12Ne be mɔgɔ dɔ ci i ma sisan min be se baara la kosɔbɛ, n'a hakili ka di. A tɔgɔ ko Iramu Abi. 13A bamuso ye Dan kɔmɔgɔ ye, a facɛ ye Tirika ye. A be se sanu ni warigwɛ, ni zira ani nigɛ, ni kabakuru ani yiribaara la. A be se faniɲɛgɛn na, k'a ɲaa kɛ kɔlɔbolaman, ni wuleman, ani wuleman cɔncɔn ye. A be se jese ɲanaman baara la, ani fɛɛn bɛɛ lɛsɛcogo la. Baara o baara mana kalifa a ma, a bena se k'o kɛ. A bena fara e ka baaralɔnbagaw ni ne matigi Dawuda, i faa taw kan. 14Ne matigi ye suman sifa fila, ani duvɛn ni tulu min koo fɔ, a k'o bila ka na sisan. 15An kɔni bena yiriw tigɛ Liban fɔɔ k'i sagolata sɔrɔ. An bena u sirisiri ɲɔgɔn na k'u ci kɔgɔji kan ka taga u bila Zafa. I bena u ta o yɔrɔ la ka taga n'u ye Zeruzalɛmu.»\n16Lonan minw bɛɛ tun siginin be Isirayɛli jamana na, Solomani ye olu jati i n'a fɔ a facɛ Dawuda tun y'u jati cogo min na. A ye mɔgɔ waa kɛmɛ ni bi duuru ni saba ani kɛmɛ wɔɔrɔ (153 600) sɔrɔ. 17A ye mɔgɔ waa bi wolonwula (70 000) kɛ donitalaw ye, ka waa bi seegi (80 000) kɛ kabakurulɛsɛbagaw ye kuluyɔrɔ la, ka mɔgɔ waa saba ni kɛmɛ wɔɔrɔ (3 600) kɛ baarakuntigiw ye janko k'u bila baara la ani k'u kɔlɔsi.


Eze 48 AKKDC08 - «Ayiwa, Isirayɛli deen tan ni fila - Bible Search\nEze 47 Dan int\nJamana tilanko, kɔgɔdugu faan fɛ\n1«Ayiwa, Isirayɛli deen tan ni fila kɔmɔgɔ nunu n'u niyɔrɔw filɛ nin ye. Jamana kɔgɔdugu ɲafan fɛ, Dan kɔmɔgɔw niyɔrɔ daan bena kɛ sira ye min be tɛmɛ Etilɔn, ni Lebowamati, ani Asariyena, Damasi ni Amati maraw gɛrɛfɛ. K'a ta jamana kɔrɔn ɲafan fɛ daan na fɔɔ ka ta'a bila Kɔgɔjiba la, o bena kɛ u ka mara ye. 2-7Isirayɛli deenw kɔmɔgɔ nunu kelen kelen bɛɛ bena niyɔrɔ kelen sɔrɔ k'a ta kɔrɔn fɛ daan na ka ta'a bila tileben faan fɛ, Kɔgɔjiba daa la. O bena daminɛ kɔgɔdugu faan fɛ ka taga woroduru ɲafan fɛ ka tugu ɲɔgɔn na: Dan kɔmɔgɔw, ni Asɛri taw, ani Nɛfutali taw, ni Manase taw, ani Efarayimu taw, ni Urubɛn taw.\n8«Zuda kɔmɔgɔw ka mara daan na, k'a ta kɔrɔn fɛ ka taga tileben ɲafan fɛ, o yɔrɔ bena bila danna. A boɲa bena kɛ kilomɛtɛrɛ tan ni fila ani tilan ye, a jaɲa ni tɔw ta bena kɛ kelen ye ka bɔ kɔrɔn fɛ ka taga tileben fɛ. Masaba ka yɔrɔ bena sɔrɔ a cɛmancɛ la. 9Aw bena niyɔrɔ min bila danna ka kɛ Masaba ta ye, o jaɲa ka kɛ kilomɛtɛrɛ tan ni fila ani tilan ye, a boɲa ka kɛ kilomɛtɛrɛ duuru ye. 10O yɔrɔ senuman nin bena kɛ sarakalasebagagaw ta ye. A kɔgɔdugu ɲafan jaɲa bena kɛ kilomɛtɛrɛ tan ni fila ani tilan ye, a tileben ɲafan boɲa bena kɛ kilomɛtɛrɛ duuru ye, a kɔrɔn fɛ boɲa bena kɛ kilomɛtɛrɛ duuru ye, a worodugu ɲafan jaɲa bena kɛ kilomɛtɛrɛ tan ni fila ani tilan ye. Masaba ka yɔrɔ bena sɔrɔ a cɛmancɛ la. 11O yɔrɔ bena kɛ Sadɔki kɔmɔgɔ sarakalasebagaw ta ye, minw y'u yɛrɛ di Ala ma, k'u ka baara kɛ ni tilenninya ye, n'u ma jɛngɛ i ko Levi kɔmɔgɔ tɔw tuma min na Isirayɛlidenw jɛngɛna. 12Sigiyɔrɔ dɔ ka kan ka bila danna ka kɛ yɔrɔ ye min saniyanin be kosɔbɛ Levi kɔmɔgɔw ka mara gɛrɛfɛ. 13Levi kɔmɔgɔw niyɔrɔ ni sarakalasebagaw ta bena kɛɲɛ ɲɔgɔn ma. U niyɔrɔ jaɲa bena kɛ kilomɛtɛrɛ tan ni fila ani tilan ye, u boɲa, kilomɛtɛrɛ duuru. 14O yɔrɔw si man kan ka feere, walima ka falen. O ye jamana yɔrɔɲuman ɲuman le ye, a man kan ka don mɔgɔ wɛrɛ bolo bari, a bilanin be Masaba ye.\n15«O yɔrɔ min tora n'a boɲa ye kilomɛtɛrɛ fila ni tilan ye, a jaɲa ka kɛ kilomɛtɛrɛ tan ni fila ni tilan ye, o yɔrɔ nin bena kɛ dugu n'a kɔnɔ mɔgɔw ka sigiyɔrɔw ye, ni dugu laminiyɔrɔw. Dugu nin bena sigi a cɛmancɛ la. 16A kɛɲɛ filɛ nin ye: A faan naani nunu bɛɛ jaɲa bena kɛ kelen ye, kilomɛtɛrɛ fila ni mɛtɛrɛ kɛmɛ fila ni bi duuru duuru ye. 17Kɛnɛ min bena dugu lamini a faan naani bɛɛ la, o jaɲa be kɛ mɛtɛrɛ kɛmɛ ni mugan ni duuru duuru ye.\n18«O yɔrɔ tɔɔ min be Ala ka yɔrɔ gɛrɛfɛ, o boɲa be kɛ kilomɛtɛrɛ duuru ye kɔrɔn fɛ ani kilomɛtɛrɛ duuru, tileben fɛ. O yɔrɔw sɛnɛfɛnw bena kɛ dugu kɔnɔ baarakɛlaw ka balofɛn ye. 19Dugu kɔnɔ baarakɛla minw ben'a sɛnɛ, olu bena bɔ Isirayɛli deen tan ni fila kɔmɔgɔ bɛɛ la. 20O yɔrɔ min bilara Masaba ani dugu ka sigi kama. O faan naani bɛɛ jaɲa bena kɛ kelen ye: kilomɛtɛrɛ tan ni fila ni tilan tilan ye. 21A tɔɔ min tora, o bena kɛ ɲamɔgɔ ta ye. A ka mara bena sɔrɔ Ala ka yɔrɔ ni dugu sigiyɔrɔ faan fila bɛɛ la. A daan ye kilomɛtɛrɛ tan ni fila ani tilan ye, k'a bɔ o yɔrɔ la ka taga se kɔrɔn fɛ daan ma, ani ka taga tileben faan fɛ fɔɔ ka taga se Kɔgɔjiba daa la. O la, yɔrɔ min dira Matigi ma, ani Alabatoso yɔrɔ senuman bena kɛ jamana yɔrɔ cɛmancɛ la, min bilara danna. 22O la, Levi kɔmɔgɔw ka mara ni dugu sigiyɔrɔ bena kɛ ɲamɔgɔ ka dugukolo cɛmancɛ la. A ka dugukolo bena sɔrɔ Zuda ni Bɛnzamɛn kɔmɔgɔw ka maraw cɛ.\nJamana tilanko, worodugu faan fɛ\n«Bɛnzamɛn kɔmɔgɔw niyɔrɔ bena bɔ kɔrɔn fɛ ka taga se tileben fɛ. 23-27Isirayɛli deenw kɔmɔgɔ tɔw kelen kelen bɛɛ bena niyɔrɔ kelen sɔrɔ k'a ta kɔrɔn fɛ daan na ka ta'a bila tileben faan fɛ, Kɔgɔjiba daa la. O bena daminɛ kɔgɔdugu faan fɛ ka taga woroduru ɲafan fɛ ka tugu ɲɔgɔn na: Bɛnzamɛn kɔmɔgɔw, ni Simeyɔn taw, ani Isakari taw, ni Zabulɔn taw, ani Gadi taw. 28Gadi kɔmɔgɔw ka mara worodugu ɲafan daan be tɛmɛ Tamari ka taga worodugu ɲafan fɛ fɔɔ ka taga se Meribakadɛsi jiyɔrɔ la, ka taga Ezipiti kɔɔ daa la fɔɔ ka taga se a donyɔrɔ la Kɔgɔjiba la.\n29«Aw ka kan ka jamana nin le tilan Isirayɛli deen tan ni fila kɔmɔgɔw cɛ k'u niyɔrɔw d'u ma cogo min na, o lo.» Matigi, Masaba le ko ten.\nZeruzalɛmu donda tan ni fila\n30- Dugu dondaw filɛ nin ye. K'a daminɛ dugu kɔgɔdugu ɲafan kogo la, min jaɲa ye kilomɛtɛrɛ fila ni mɛtɛrɛ kɛmɛ fila ni bi duuru ye, 31Isirayɛli deen tan ni fila nunu tɔgɔw bena la dugu dondaw kan. Daa saba bena kɛ kɔgɔdugu ɲafan fɛ: Urubɛn ka daa, ni Zuda ka daa, ani Levi ka daa. 32Dugu kɔrɔn fɛ kogo min jaɲa ye kilomɛtɛrɛ fila ni mɛtɛrɛ kɛmɛ fila ni bi duuru ye, daa saba bena kɛ o faan fɛ fana: Yusufu ka daa, ni Bɛnzamɛn ka daa, ani Dan ka daa. 33Dugu worodugu ɲafan min kogo jaɲa ye kilomɛtɛrɛ fila ni mɛtɛrɛ kɛmɛ fila ni bi duuru ye, daa saba bena kɛ o faan fɛ: Simeyɔn ka daa, ni Isakari ka daa, ani Zabulɔn ka daa. 34Dugu tileben fɛ, min kogo jaɲa ye kilomɛtɛrɛ fila ni mɛtɛrɛ kɛmɛ fila ni bi duuru ye, daa saba bena kɛ o faan fɛ fana: Gadi ka daa, ni Asɛri ka daa, ani Nɛfutali ka daa. 35Dugu laminikogo jaɲa bena kɛ kilomɛtɛrɛ kɔnɔntɔn ye. Kabini o loon na, dugu nin tɔgɔ bena la ko: «Masaba b'o yɔrɔ la.»


“Ala ye fɛɛn min jɛn k’a kɛ kelen ye . . . ”\nƝɛnamaya ani waajuli baara lajɛnsɛbɛ | Saan 2018, mɛkalo\nA KALAN KAAN NIN NA Abbey Aboua Abui Acoli Adja Afrikaans Akha Albanais Allemand Altai Alur Amharique Anglais Arabe Arménien Arménien (occidental) Assamais Ateso Attié Aukan Aymara Azéri Azéri (cyrillique) Bachkir Bambara Baoulé Bas allemend Basque Bassa (cameroun) Batak (Karo) Batak Simalungun Batak Toba Bengali Biak Bichlamar Bicol Birman Boulou Bulgare Bété Cambodgien Capverdien Catalan Cebuano Changana du Mozambique Chavacano Chichewa Chin haka Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuuk Cibemba Cinamwanga Cinyanja Coréen Creole de Maurice Creole seychelles Croate Créole de guinée-bissao Créole du bélize Créole haïtien Damara Dangme Danois Dayak ngaju Digor Douala Drehu Edo Efik Esan Espagnole Estonien Ewé Fidjien Finnois Fon Français Féroïen Ga Galicien Gallois Garifuna Georgien Gokana Goun Grec Groelandais Guarani Gujarati Guéré Haoussa Herero Hiligaynon Hindi Hiri Motu Hmong blanc Hongrois Hébreu Iban Ibanag Ibinda Idoma Igbo Igede Iloko Indonésien Islandais Isoko Italien Japonais Javanais Jula Kabye Kachin Kana Kannada Karen S’gaw Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kissi Kongo Konkani (romain) Krio Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Kyangonde Lahu Langue des signes brésilienne Langue des signes vénézuélienne Lao Lenje Letton Lhukonzo Lingala Lituanien Lomwe Luganda Lunda Luo Luvale Macédonien Makua Malagach Malay Malayalam Maltais Mam Mambwé-Lungu Mapudungun Marathi Marshall Maya Mazatec de Huautla Mbunda Mende Mingrélian Mixe Mixtèque (Guerrero) Mizo Mongol Moore Motu Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Navajo Ndau Ndonga Ndébélé Ndébélé(Zimbabwe) Ngabere Ngangela Nias Niue Norvégien Nsenga Nyaneka Nyungwe Nzema Néerlandais Népali Odila Okpe Oromo Ossete Otetela Otomi (vallee du mezquital) Ourdou Ouzbek Ouzbek (romain) Pangasinan Papiamento (curaçao) Pendjabi Persan Pidgin camerounais Pidgin nigérian Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quiché Rarotongan Romain Romani (Macédoine) Romani (Macédoine, cyrillique) Romani (Sud de la Grèce) Romani de Serbie Runyankore Russe Rutooro Samoan Sangir Sango Saramaccan Sena Sepedi Sepulana Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sonde Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Tandroy Tankarana Tarahumara central Tarascan Tatar Tcheque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Valencien Venda Vezo Vietnamien Wallis Waray-Waray Wayuunaiki Wolaitsa Xhosa Yacouba Yoruba Zande Zapotec (de l'isthme) Zapotec (lachiguiri) Zoulou ouïghour (écriture cyrillique) tamoul tchouvache\nKERECƐNW KA ƝƐNAMAYA\nMusa ka sariya tun b’a fɔ ko ni mɔgɔ dɔ b’a fɛ k’a ka furu sa, a tigi ka kan ka furusasɛbɛ kɛ. O sariya kuun tun ye ka mɔgɔw bali u k’u ka furu sa joona joona. Nka Yezu ka wagati la, diinan kuntigiw y’a kɛ mɔgɔ be se k’a ka furu sa cogo nɔgɔman na. Cɛɛw tun be se k’u muso furu sa kuun sifa bɛɛ la (Kunnafoni kuma nin koo la, Marika 10:4 kɔnɔ: “furusasɛbɛ.” A be sɔrɔ nwtsty kɔnɔ. Kunnafoni kuma nin koo la, Mariki 10:11 kɔnɔ: “O tigi be kakalaya kɛ, a b’a muso fɔlɔ hakɛ ta.” A be sɔrɔ nwtsty kɔnɔ). Yezu y’a yira ko Jehova lo ye furuko latigɛ ani k’a juu sigi (Mariki 10:2-12). Cɛɛ n’a muso ka ɲi ka kɛ farisogo kelen ye ani u ka furu ka ɲi ka kɛ furututuko ye. Bibulu kɔnɔ, koo kelenpe min be se k’a to furu be sa, Matiyo ka kitabu b’a fɔ k’o ye “ɲamɔgɔya” lo ye.—Mat. 19:9.\nBi, mɔgɔ caaman tɛ furu jati i ko Yezu tun b’a jati cogo min na. U b’a jati i ko Fariziɲɛw. Duniɲamɔgɔw be sin k’u ka furu sa ni gwɛlɛya dɔ b’u kan. Nka kerecɛn furuninw ye dajuru min ta u furulon na, u b’o ta sɔbɛ la ani u b’u seko bɛɛ kɛ ka Bibulu ka sariyakolow sira tagama walisa ka see sɔrɔ gwɛlɛyaw kan. Videwo nin filɛ: Kanuya ni ɲɔgɔnbonya be na ni bɛɛn ye denbaya kɔnɔ. O kɔ, ɲiningali nunu jaabi:\nI be se ka Talenw 15:1 ka kumaw labato cogo di i ka furu kɔnɔ ani mun na o kɔrɔtanin lo?\nTalenw 19:11 be se k’i dɛmɛ cogo di k’i yɛrɛ tanga gwɛlɛyaw ma?\nN’i ka furu be ɲini ka sa, sanni i ka miiri ko “Yala n’ ka ɲi ka n’ ka furu sa wa?” i ka ɲi k’i yɛrɛ ɲininga mun ni mun lo la?\nMatiyo 7:12 be se k’i dɛmɛ cogo di ka kɛ furucɛ wala furumuso ɲuman ye?\nA ci dɔ ma A ci dɔ ma “Ala ye fɛɛn min jɛn k’a kɛ kelen ye . . . ”\nƝƐNAMAYA ANI WAAJULI BAARA LAJƐNSƐBƐ\nMɛ tile 7-13\nNAFOLOFƐNW ALA KA KUMA KƆNƆ I ka gwengwenyiri ta ka tugu ne kɔ tuma bɛɛ\nKERECƐNW KA ƝƐNAMAYA I deenw dɛmɛ walisa u ka se ka tugu Krista kɔ\nMɛ tile 14-20\nNAFOLOFƐNW ALA KA KUMA KƆNƆ Yelifɛn dɔ, min be mɔgɔ ka limaniya barika bonya\nKERECƐNW KA ƝƐNAMAYA “Ala ye fɛɛn min jɛn k’a kɛ kelen ye . . . ”\nMɛ tile 21-27\nNAFOLOFƐNW ALA KA KUMA KƆNƆ A ye min don, o ka ca ni tɔɔw bɛɛ ta ye\nMɛ tile 28–zuwɛn tile 3\nNAFOLOFƐNW ALA KA KUMA KƆNƆ Kan’a to adamaden ɲɛsiran be kɛ i fɛ jaan ye\nKERECƐNW KA ƝƐNAMAYA Jehova bena jagwɛlɛya di i ma\nTexte Options de téléchargement des publications numériques ƝƐNAMAYA ANI WAAJULI BAARA LAJƐNSƐBƐ Saan 2018, mɛkalo\nA ci dɔ ma A ci dɔ ma ƝƐNAMAYA ANI WAAJULI BAARA LAJƐNSƐBƐ Saan 2018, mɛkalo\nSaan 2018, mɛkalo\nƝƐNAMAYA ANI WAAJULI BAARA LAJƐNSƐBƐ Saan 2018, mɛkalo


Sam fɔlɔ 3 AKKDC08 - Kanbelennin Samuyɛli kɔni, ale tun - Bible Search\nSam fɔlɔ 2 Sam fɔlɔ 4\nSam fɔlɔ 3\nSamuyɛli be kɛ sarakalasebaga ye\n1Kanbelennin Samuyɛli kɔni, ale tun be baara kɛra Masaba ye Eli gɛrɛfɛ. O tuma na, Masaba tun te to ka kuma u fɛ tuma bɛɛ, a tun te foyi yira u la tuma caaman fana.\n2Loon dɔ sufɛ, Eli tun lanin be a ka layɔrɔkɔrɔ la. O y'a sɔrɔ a ɲaa tun cɛnna, a tun te yeli kɛ tugu. 3Samuyɛli fana tun lanin be Masaba batoso kɔnɔ Ala ka layidu taamasiɲɛ kɛsu bilayɔrɔ la n'a be sinɔgɔra. O y'a sɔrɔ Ala ka fitinɛ tun ma faga fɔlɔ. 4O tuma na, Masaba ye Samuyɛli wele. A y'a jaabi ko: «Naamu», 5ka wili ka boli ka taga Eli fɛ, k'a fɔ a ye ko: «Ne nana, bari e ye ne wele.» Eli y'a jaabi ko: «Ne ma i wele, kɔsegi ka taga la.» A kɔsegira ka taga la. 6Masaba ye Samuyɛli wele tugu. Samuyɛli wilila ka taga Eli fɛ k'a fɔ ko: «Ne nana, bari e ye ne wele.» Eli y'a jaabi ko: «N deen, ne ma i wele, kɔsegi ka taga la.» 7O y'a sɔrɔ Samuyɛli tun ma Masaba lɔn fɔlɔ, ani Masaba tun ma kuma a fɛ fɔlɔ ka ye.\n8Masaba ye Samuyɛli wele tugu, a siɲɛ sabanan na. A wilila ka taga Eli fɛ tugu k'a fɔ ko: «Ne nana, bari e ye ne wele.» O tuma na, Eli y'a faamu ko Masaba le tun be deen nin welela. 9A y'a fɔ a ye ko: «Taga la, n'a y'i wele, i k'a fɔ ko: ‹Masaba, kuma, e ka jɔncɛ be mɛnni kɛra.› » A tagara la a ka layɔrɔ la.\n10Masaba nana tugu k'a wele i n'a fɔ fɔlɔ, ko: «Samuyɛli, Samuyɛli!» A y'a jaabi ko: «Naamu, e ka jɔncɛ be mɛnni kɛra.» 11Masaba y'a fɔ a ye ko: «Ne bena koo dɔ kɛ Isirayɛlidenw cɛma min bena digi a mɛnbagaw la. 12O loon na, ne ye koo minw bɛɛ fɔ Eli n'a ka soo kama, ne bena o kɛ, k'a ta o daminɛ na fɔɔ a laban na. 13Ne y'a fɔ a ye ko ne b'a ka soo jalaki, n tena u to ɲasuma la tugu fewu, a ka kojugu kama. A deenw tun be ne Ala dɔgɔya, a tun b'o kala ma, nga a ma u jalaki. 14O le y'a to ne y'a fɔ k'a gwɛlɛya a ka soo kama ko a ka somɔgɔw ka kojugu nin tena yafa sarakaw barika la, walima boɲafɛn barika la abada.»\n15Samuyɛli lara fɔɔ dugu gwɛra tuma min na, a sɔrɔla ka Masaba ka soo daaw yɛlɛ. A tun be siran ka koo yirata nin fɔ Eli ye. 16Nga Eli y'a wele ko: «N deen Samuyɛli!» A y'a jaabi ko: «Naamu!» 17Eli y'a fɔ a ye ko: «Ala ye kuma jumɛn le fɔ i ye? Kana foyi dogo ne la. Ala ye koo minw bɛɛ fɔ i ye, n'i ye dɔ dogo ne la, Ala kan'a diya i la.»\n18O la, Samuyɛli y'o koo bɛɛ fɔ a ye, a ma foyi dogo a la. Eli y'a fɔ ko: «Masaba lo, koo min ka d'a ye, a k'o kɛ.»\n19Samuyɛli tun be boɲana ka taga ɲa, Masaba tun be n'a ye. Masaba ye kuma min bɛɛ fɔ, o bɛɛ tun be kɛ. 20K'a ta Dan mara la fɔɔ ka n'a bila Bɛriseba, Isirayɛlidenw bɛɛ tun y'a lɔn ko Samuyɛli kɛra Masaba ka kira ye.\n21Masaba tun tora k'a yɛrɛ yira Silo. A tun be to k'a yɛrɛ yira Samuyɛli la o yɔrɔ la a ka kuma barika la.


Kok 25 AKKDC08 - Isirayɛlidenw tun siginin be Sitimu - Bible Search\nKok 24 Kok 26\n1Isirayɛlidenw tun siginin be Sitimu tuma min na, u y'a daminɛ ka kakalaya kɛ ni mowabumusow ye. 2Muso nunu y'u daali ko u k'u ka joow sɔn. Jama ye dumuni kɛ k'u kunbiri gwan joo nunu kɔrɔ. 3A kɛra ten Isirayɛlidenw fana tugura joo dɔ kɔ min tɔgɔ ko Baalipewɔri. Masaba dimina u kɔrɔ kosɔbɛ. 4A y'a fɔ Musa ye ko: «I ka jama ɲamɔgɔw bɛɛ minɛ k'u faga kɛnɛ kan ne Masaba ɲakɔrɔ, janko ne dusu ka suma Isirayɛlidenw kɔrɔ, bari ne diminin be kosɔbɛ.» 5Musa y'a fɔ Isirayɛlidenw ka kititigɛlaw ye ko: «Aw balima minw tugura Baalipewɔri kɔ, aw kelen kelen bɛɛ ka olu faga.»\n6Ka Musa ni jama to kasi la Ɲɔgɔnkunbɛn fanibugu daa la, Isirayɛliden dɔ ye madiyanmuso dɔ minɛ ka na don n'a ye a ka somɔgɔw fɛ bɛɛ ɲana. 7Sarakalasebaga Arɔn deen Eleyazari dencɛ Pinasi y'o ye tuma min na, a wilila ka bɔ jama cɛma, ka taga taman ta a bolo, 8ka tugu a kɔ ka taga don a ka fanibugu kɔnɔ. A ye cɛɛ, ni muso nin kori k'u sɔgɔ ni taman ye u kɔnɔbara kɔrɔ. O kɔ, fɔɲɔbana tɛmɛna ka bɔ Isirayɛlidenw cɛma. 9Mɔgɔ waa mugan ni naani (24 000) le sara o fɔɲɔbana nin fɛ.\n10Masaba y'a fɔ Musa ye ko: 11«Sarakalasebaga Arɔn deen Eleyazari dencɛ Pinasi ye ne dusu suma Isirayɛlidenw faan fɛ, bari a ma sɔn fɛɛn wɛrɛ ka bato ni ne kelen tɛ. Ne ma u halaki tugu n ka koo keliya kama. 12O la, a fɔ a ye ko ne bena bɛɛn n'a ye, o bena kɛ hɛrɛ ye a ma. 13A n'a kɔmɔgɔw bena to sarakalasebaara la kudayi. Bari a ka Ala ka koo keliya tun b'a la. A y'a kɛ Isirayɛlidenw ka hakɛ yafara.»\n14Isirayɛliden min fagara ni madiyanmuso nin ye, ale tun ye Salu dencɛ Zimuri ye. Salu tun ye Simeyɔn kɔmɔgɔw ɲamɔgɔ dɔ ye. 15Madiyanmuso min fagara, ale tun ye Suri denmuso Kozibi ye. A faa tun ye madiyanw ka ɲamɔgɔ dɔ ye.\n16O kɔ, Masaba y'a fɔ Musa ye ko: 17«Aw ka madiyanw kɛlɛ k'u faga, 18bari u kɛra aw juguw ye tuma min na u y'aw nigɛ Pewɔri, ani u balimamuso Kozibi koo la, min tun ye u ka ɲamɔgɔ dɔ denmuso ye, n'a fagara fɔɲɔbana wiliwaati la Pewɔri.»


Bibulu ka maanaw: U be u jigi la Ala kan - Jehova Seerew ka ɛntɛrɛnɛti yɔrɔ daganin\nMƆGƆ 50 000 ɲɔgɔn bɔra Babilɔni ka tagamajan kɛ ka kɔsegi Zeruzalɛmu. Nka, u sera yen tuma min na, u y’a ye ko Zeruzalɛmu halakinin lakolon lo. Israɛldenw ka kan ka fɛɛn bɛɛ lɔ kokura.\nU ye fɛɛn fɔlɔ minw lɔ, u la dɔ ye sarakabɔlan ye walisa ka bɛgɛnw saraka Jehova ye. Kalo damanin o kɔ, u y’a daminɛ ka Alabatosoba lɔ. Nka, u jugu minw siginin be u gɛrɛfɛ duguw la, olu b’a fɛ k’u bali k’o soo lɔ. O kama, u y’a ɲini k’u lasiran walisa u ka baara nin lalɔ. A laban, u ye Pɛrɛsi masacɛ kura lasun a ye sariya sigi walisa k’o baara lasa.\nSaan caaman tɛmɛna. A saan 17 filɛ nin ye kabi Israɛldenw bɔra Babilɔni ka na. Jehova ye a ka kiraw Aze ni Zakari ci ka n’a fɔ jama ye k’u ka batosoba lɔli baara daminɛ tugun. Jama y’a jigi la Ala ka dɛmɛ kan ani u ye mɛnni kɛ kiraw fɛ. U y’a daminɛ ka lɔli kɛ kokura hali ni sariya dɔ tun b’u bali k’o kɛ.\nO kama, Pɛrɛsi masacɛ ka lasigiden min tɔgɔ ko Tatinayi, ale nana Israɛldenw ɲininga ko jɔn lo ye sira di u ma ka Alabatosoba lɔ. Israɛldenw y’a fɔ a ye ko, k’u to Babilɔni, masacɛ Sirusi y’a fɔ u ye ko: ‘Sisan, aw ye taga Zeruzalɛmu, ani a’ ye aw ka Ala Jehova ka batosoba lɔ.’\nSirusi tun tɛ yen tugun, a tun sara. Tatinayi ye lɛtɛrɛ ci Babilɔni k’a ɲini k’a lɔn ni Sirusi tun y’o kuma fɔ tiɲɛn na. A ma mɛɛn, Pɛrɛsi masacɛ kura y’o lɛtɛrɛ kɔjaabi di. A ko Sirusi tun y’o kuma fɔ tiɲɛn na. O la, masacɛ y’a sɛbɛ ko: ‘A to Israɛldenw k’u ka Ala ka batosoba lɔ. Ani, ne be cii di aw ma ko aw k’u dɛmɛ.’ Alabatosoba lɔra ka ban saan naani ɲɔgɔn kɔnɔ, ani Israɛldenw ninsɔndiyara kosɔbɛ.\nSaan caaman wɛrɛw tɛmɛna. A saan 48 ɲɔgɔn tun ye nin ye Alabatosoba lɔra ka ban. Zeruzalɛmukaw tun ye fantanw ye, Zeruzalɛmu dugu ani Alabatosoba tun filɛ man di. K’a to Babilɔni, Israɛlden Ɛsidirasi y’a mɛn ko Alabatosoba tun ka kan ka masiri. O kama, i y’a lɔn a ye min kɛ wa?\nƐsidirasi tagara bɔ Pɛrɛsi masacɛ Aritasɛrisɛsi fɛ. O masacɛ ɲuman ye bonyafɛn caaman di Ɛsidirasi ma a ka taga n’u ye Zeruzalɛmu. Israɛlden minw tun be Babilɔni, Ɛsidirasi y’a ɲini u fɛ u k’ale dɛmɛ ka taga n’o bonyafɛnw ye Zeruzalɛmu. Mɔgɔ 6 000 ɲɔgɔn ko u bena taga n’a ye. O mɔgɔw tun ka kan ka warigwɛ ni sanu caaman ani fɛɛn nafamanba wɛrɛw doni ka taga n’u ye.\nHami tun be Ɛsidirasi la, sabu mɔgɔ juguw tun be sira kan. O mɔgɔw tun be se k’u ka warigwɛ n’u ka sanu bɔsi u la ani k’u faga. O kama, Ɛsidirasi ye jama lajɛn ɲɔgɔn kan i ko i ɲɛɛ b’a la jaa nin kan. O kɔ, u ye Jehova deli walisa a k’u tanga u ka tagamajan na ka kɔsegi Zeruzalɛmu.\nJehova y’u tanga. U ye kalo naani kɛ tagama na, o kɔ, u sera Zeruzalɛmu hɛɛrɛ la. Yala nin t’a yira ko mɔgɔ minw b’u jigi la Jehova kan, a be se k’u tanga wa?\nƐsidirasi sapitiri 2-8.\nMɔgɔ joli ye tagamajan kɛ ka bɔ Babilɔni ka taga Zeruzalɛmu, nka u sera tuma min na u ye mun lo sɔrɔ yen?\nU senin kɔ, Israɛldenw y’a daminɛ ka mun lo lɔ, nka u juguw ye mun lo kɛ?\nAze ni Zakari ye jɔn lo ye, ani u ye mun lo fɔ jama ye?\nMun na Tatinayi ye lɛtɛrɛ ci Babilɔni, ani a ye jaabili juman lo sɔrɔ?\nTuma min na Ɛsidirasi y’a mɛn ko Alabatosoba tun ka kan ka masiri, a ye mun lo kɛ?\nJaa nin kan, Ɛsidirasi be Ala delila mun lo kama? Ala y’a ka delili jaabi cogo di, ani an be kalan juman sɔrɔ o la?\nƐsidirasi 3:1-13 kalan.\nN’an tagara yɔrɔ dɔ la Ala sagokɛlaw ka kafo tɛ yɔrɔ min na, an ka kan ka to ka mun lo kɛ? (Ɛsid. 3:3, 6; Kɛw. 17:16, 17; Eburuw 13:15)\nƐsidirasi 4:1-7 kalan.\nMin ye ka jɛn ka batoli kɛ ni diinan wɛrɛw ka mɔgɔw ye, Jehova sagokɛlaw be kalan juman sɔrɔ Zorobabɛli fɛ o koo la? (Ɛkiz. 34:12; 1 Kor. 15:33; 2 Kor. 6:14-17)\nƐsidirasi 5:1-5, 17 ani 6: 1-22 kalan.\nMun na Israɛldenw ka juguw ma se ka Alabatosoba lɔli lalɔ? (Ɛsid. 5:5; Ez. 54:17)\nYahutuw ka cɛkɔrɔbaw ye min kɛ, cogo di o be kafo ka diinan mɔgɔkɔrɔw jija u ka Jehova ka ɲɛminɛli ɲini n’u juguw b’u kɛlɛ? (Ɛsid. 6:14; Zab. 32:8; Ɔrɔm. 8:31; Zaki 1:5)\nƐsidirasi 8:21-23, 28-36 kalan.\nSanni an ka koo dɔ daminɛ, a ka ɲi an ka Ɛsidirasi ladegi koo juman na? (Ɛsid. 8:23; Zab. 127:1; Tal. 10:22; Zaki 4:13-15)\nA ci dɔ ma A ci dɔ ma Maana 81nan: U be u jigi la Ala kan


Sam 2nan 18 AKKDC08 - Dawuda y'a ka kɛlɛdenw lajɛn k'u - Bible Search\nSam 2nan 17 Sam 2nan 19\nSam 2nan 18\nAbisalɔn ka kɛlɛdenw be dɛsɛ\n1Dawuda y'a ka kɛlɛdenw lajɛn k'u filɛ ka mɔgɔ kɛmɛ kɛmɛ kuntigiw sigi, ani mɔgɔ waa kelen kelen kuntigiw. 2A ye kɛlɛdenw tilan saba ka Zowabu bila kelen kunna, k'a dɔgɔcɛ Abisayi bila kelen kunna, ani ka Gatika Itayi bila kelen kunna. O kɔ, a ko ale fana bena taga n'u ye kɛlɛ la. 3Nga kɛlɛdenw y'a fɔ a ye ko: «I man kan ka taga ni an ye, bari n'an bolila, o tena jati. Hali n'an tilancɛ le sara, o tena jati. Nga i kɛra i n'a fɔ mɔgɔ waa tan anw fɛ. Min ka fisa, i ka to dugu kɔnɔ k'an dɛmɛ.» 4Masacɛ y'a fɔ ko fɛɛn min ka di u ye, ko ale bena o le kɛ. Masacɛ tagara lɔ dugu bɔda la, kɛlɛdenw bɛɛ tora ka bɔ, mɔgɔ kɛmɛ kɛmɛ, ni mɔgɔ waa kelen kelen. 5Masacɛ y'a fɔ Zowabu ni Abisayi ani Itayi ye, k'u ka kanbelen Abisalɔn kɛ dɔɔni dɔɔni ale kosɔn. Masacɛ ye min fɔ kuntigi nunu bɛɛ ye Abisalɔn kosɔn, kɛlɛdenw bɛɛ y'o mɛn.\n6Kɛlɛdenw wilila ka taga kongo kɔnɔ ka taga Isirayɛlidenw kunbɛn. U ye kɛlɛ kɛ Efarayimu mara tuu kɔnɔ. 7O yɔrɔ la, Dawuda ka kɛlɛdenw ye see sɔrɔ Abisalɔn ka kɛlɛdenw kan. Mɔgɔ waa mugan (20 000) sara. Cɛnniba kɛra o loon na kosɔbɛ. 8Kɛlɛ nin yɛrɛkɛra ka se mara nin yɔrɔ bɛɛ la. Mɔgɔ minw tora tuu kɔnɔ, olu cayara ni murujan ka fagataw ye.\nZowabu be Abisalɔn faga\n9Waati dɔ, Abisalɔn tagar'a yɛrɛ sɔrɔ Dawuda ka kɛlɛdenw ɲafɛ. A tun be sofali kan. Sofali tagara don yiriba bolocaaman dɔ kɔrɔ. Abisalɔn kuun donna o yiribolow la, sofali tɛmɛna k'a dulonnin to sanfɛ yen. 10Mɔgɔ dɔ y'a ye dɔrɔn, a tagara o fɔ Zowabu ye ko ale ye Abisalɔn dulonnin ye yiriba dɔ la yanfɛ. 11Zowabu y'a fɔ o cɛɛ nin ye ko: «E y'a ye, mun na i m'a faga yɔrɔnin kelen? N tun bena warigwɛ kuru tan d'i ma, ani cɛsirilan.» 12Nga o cɛɛ nin y'a fɔ Zowabu ye ko: «Hali ni e tun y'a fɔ ko i bena warigwɛ kuru waa kelen le don ne bolo, ne tun te sɔn ka maga masacɛ deen na. Bari a tun ye kangari min la e ni Abisayi ni Itayi ye, an y'o mɛn, a tun ko aw ka kanbelen Abisalɔn kɔlɔsi, mɔgɔ si kana maga a la. 13Ni ne tun y'o koo latigɛnin cɛn k'a faga, masacɛ tun ben'a mɛn, ele fana tena sɔn ka foyi kɛ.» 14Zowabu y'a fɔ ko: «Ne tena lɔ i gɛrɛfɛ ka mɛn!» A ye taman saba ta ka taga Abisalɔn dusukun sɔgɔ. O y'a sɔrɔ a tun be nii na yen yiriba nin kan. 15Kanbelen mɔgɔ tan minw tun be to ka Zowabu ka kɛlɛkɛminanw ta, olu jɛnn'a kan k'a bugɔ k'a faga. 16Zowabu ko u ka buru fiyɛ, kɛlɛdenw ye Isirayɛlidenw gwɛnko dabila, bari Zowabu y'u bali. 17U ye Abisalɔn suu ta k'a fili dingɛba dɔ kɔnɔ tuu nin kɔnɔ yen, ka kabakuru caaman ton a kan. Isirayɛlidenw bɛɛ bolila, ka taga u ka soow kɔnɔ.\n18Abisalɔn tun be ɲaa na tuma min na, a tun ko u ka kabakuru dɔ tutu ale yɛrɛ ye Masacɛ ka kɔkɛnɛ na. A tun be miiri ko deen te ale fɛ, ale tɔgɔ bena to ka wele min kan. O la, a y'a tɔgɔ la o kabakuru nin kan. Halibi u b'o wele ko Abisalɔn ka taamasiɲɛ.\nDawuda be Abisalɔn sako mɛn\n19Sadɔki dencɛ Ayimasi y'a fɔ ko u k'ale to a be boli ka taga o kibaru diman fɔ masacɛ ye, ko Masaba y'a mɔnɛ bɔ k'a bɔsi a juguw bolo. 20Zowabu y'a fɔ a ye ko: «I tena bii kibaruya fɔ, i bena loon wɛrɛ ta fɔ, nga bii ta tɛ, bari nin ye masacɛ deen sako le ye.» 21O kɔ, Zowabu y'a fɔ Etiyopika dɔ ye ko: «I ye fɛɛn min ye, taga o fɔ masacɛ ye.» Etiyopika nin y'a kunbiri gwan Zowabu kɔrɔ, ka sɔrɔ ka sira ta ka boli. 22Halibi Sadɔki dencɛ Ayimasi y'a fɔ Zowabu ye ko hali ni koo o koo bena kɛ, ko a k'ale to a be tugu Etiyopika nin kɔ. Zowabu y'a fɔ ko: «Mun na i b'a fɛ ka taga, n deen? O te cira ye i ka tɔnɔ be sɔrɔ min na.» 23A ko cogo o cogo, ale be taga. O la, Zowabu y'a fɔ a ye ko a ka taga. Sira min be tɛmɛ kɔkɛnɛ na, a y'o minɛ, ka kɔn Etiyopika nin ɲa.\n24O y'a sɔrɔ Dawuda tun siginin be dugu donda bulonda la. Kɔlɔsilikɛbaga tun be sanbon kan, a taamana ka na kogo faan fɛ. A ye filɛli kɛ, a ye mɔgɔ kelen bolitɔ ye ka na. 25Kɔlɔsilikɛbaga nin y'a kaan kɔrɔta ka masacɛ lasɔmi. Masacɛ y'a fɔ ko n'o tigi kelen lo, o tuma na, ko a be na ni kibaru diman ye. O y'a sɔrɔ a tun be surunyana. 26Kɔlɔsilikɛbaga ye mɔgɔ dɔ wɛrɛ bolitɔ ye ka na a kelen tugu, a y'a kaan kɔrɔta k'a fɔ dakɔlɔsibaga ye ko mɔgɔ wɛrɛ bolitɔ ye n'a be nan'a kelen. Masacɛ y'a fɔ k'o tigi fana be nana ni kibaru diman le ye. 27Kɔlɔsilikɛbaga nin y'a fɔ ko mɔgɔ fɔlɔ nin bolicogo bɔnin be Sadɔki dencɛ Ayimasi ta fɛ. Masacɛ y'a fɔ k'o ye mɔgɔɲuman ye, ko a be nana ni kibaru diman le ye. 28Ayimasi y'a kaan kɔrɔta k'a fɔ masacɛ ye ko koo bɛɛ nɔgɔyara. A y'a kunbiri gwan masacɛ ɲakɔrɔ k'a ɲaa biri duguma k'a fɔ ko: «Boɲa ka la Masaba i ka Ala kan, ale min ye mɔgɔw don masacɛ, ne matigi bolo, minw tun wilil'a kama.» 29Masacɛ y'a ɲininga ko: «Kanbelen Abisalɔn be hɛrɛ la wa?» Ayimasi y'a jaabi ko: «Ne ye jama ye, u be bolibolila, Zowabu fana ye ne n'i ka baaraden ci, nga ne m'a lɔn koo min kɛra.» 30Masacɛ y'a fɔ ko ale ka taga lɔ gɛrɛfɛ. Ayimasi tagara lɔ gɛrɛfɛ. 31O yɔrɔnin kelen, Etiyopika nin sera k'a fɔ ko: «Masacɛ, ne matigi, i ka kibaru diman lamɛn! Mɔgɔ minw bɛɛ tun wilila i kama, Masaba y'i bɔ olu bolo bii.» 32Masacɛ y'a fɔ Etiyopika nin ye ko kanbelen Abisalɔn be hɛrɛ la wa. Etiyopika nin y'a jaabi ko masacɛ, ale matigi juguw ni mɔgɔ minw be wili a kama ko u b'a fɛ ka kojugu kɛ a la, olu bɛɛ ka kɛ i n'a fɔ kanbelen nin.


Nee 10 AKKDC08 - Koo minw tun y'an sɔrɔ olu kosɔn, an - Bible Search\nNee 9 Nee 11\nJama be layidu ta Ala ye\n1Koo minw tun y'an sɔrɔ olu kosɔn, an y'a latigɛ sɔbɛ la k'an daa di k'o kɛ sɛbɛ ye. An ɲamɔgɔw ni Levi kɔmɔgɔ minw b'an cɛma, ni an ka sarakalasebagaw, y'u bulonɔ bila sɛbɛ nin kan.\n2Mɔgɔ minw y'u bulonɔ kɛ sɛbɛ nin kan, olu tɔgɔw filɛ: Akaliya dencɛ Neemi min ye masacɛ ka lasigiden ye, ni Sidikiya 3ani Seraya, ni Azariya, ni Yirimeya, 4ani Pasewuri ni Amariya, ani Malikiya, 5ni Atusi ni Sebaniya, ani Maluki, 6ni Arimu ani Meremɔti, ni Obadiya, 7ani Daniyɛli ni Ginetɔn, ani Baruki, 8ni Mesulamu ani Abiya, ni Miyamin, 9ani Maaziya ni Biligayi, ani Semaya, olu ye sarakalasebagaw ye.\n10Levi kɔmɔgɔ tɔw tɔgɔ filɛ: Azaniya dencɛ Yesuwa, ni Enadadi kɔmɔgɔ Binuwi ni Kadimiyɛli, 11n'u badenw: Sebaniya, ni Odawiya ani Kelita, ni Pelaya ani Hanan, 12ni Mika, ni Erewɔbu, ani Asabiya, 13ni Zakuri, ani Serebiya ni Sebaniya, 14ani Odawiya ni Bani ni Beninu.\n15Jama ɲamɔgɔ minw y'u bulonɔ kɛ olu tɔgɔ filɛ: Parewɔsi ni Paati Mowabu ani Elamu, ni Zatu ani Bani, 16ni Buni ani Azigadi ni Bebayi, 17ani Adoniya ni Bigiwayi, ani Adin, 18ni Atɛri, ni Izikiya ani Azuri, 19ni Odawiya, ni Asumu ani Besayi, 20ani Arifu, ni Anatɔti ani Nebayi, 21ni Magipiyasi, ni Mesulamu ani Eziri, 22ni Mesezabeyɛli ani Sadɔki, ni Yaduwa, 23ani Pelatiya, ni Hanan ani Ananiya, 24ni Oseya, ni Ananiya, ani Asuba, 25ni Alowɛsi, ani Pileya ni Sobeki, 26ani Ereyumu ni Asabina, ani Maaziya, 27ni Aya ani Hanan, ni Anan, 28ani Maluki ni Arimu, ni Baana.\n29Jama tɔɔ, sarakalasebagaw ni Levi kɔmɔgɔ tɔw, ani daa kɔlɔsibagaw ni dɔnkilibagaw, ani Ala ka soo kɔnɔ baarakɛlaw, ani mɔgɔ minw bɛɛ faranna ka bɔ siya wɛrɛw la ka nɔrɔ Ala ka sariya la, u ka musow fara u dencɛw n'u denmusow kan, mɔgɔ o mɔgɔ tun be se ka koo faamu, 30olu bɛɛ tugura u badenw kɔ u jigi be minw kan. U ye layidu ta ka kali k'u bena taama ka kɛɲɛ ni Ala ka sariya ye a ye min di a ka baarakɛla Musa barika la, ka Masaba, an Matigi ka sariyaw, n'a ka fɔta bato ka ɲa.\n31- An b'an daa di ko an tena sɔn k'an denmusow di jamana nin kɔnɔ siyaw ma, an fana tena sɔn an dencɛw b'u denmusow furu. 32- Ni jamana nin kɔnɔ siyaw nana n'u ka suman, walima u ka feerefɛn wɛrɛw ye lafiɲɛlon na, an tena foyi san u fɛ o loon na ani ɲanagwɛ loonw na. Saan wolonwulanan na, an tena sɛnɛ kɛ, an bena yafa an ka jurutigiw ma fana.\n33- An fana b'a latigɛ k'o kɛ sariya ye an fɛ ko wajibi la an ka warigwɛ kuru kelen sara saan o saan, min gwiliya sera garamu naani ma, an ka Ala ka soo baara kosɔn, 34buru min be di Ala ma, ani suman saraka ni saraka jɛnita minw be bɔ loon bɛɛ, ni saraka minw be bɔ lafiɲɛlon na, ani kalokura ɲanagwɛ la, ni ɲanagwɛ tɔw la, ani Ala ka soo kɔnɔ minanw, ni saraka min be bɔ Isirayɛlidenw ka hakɛ yafali kama, ani baara o baara min be kɛ an ka Ala ka soo kɔnɔ, an b'o di olu le kama.\n35Sarakalasebagaw ni Levi kɔmɔgɔ tɔw ni jama, an ye kala la janko an bena to ka na ni lɔgɔ ye an ka Ala ka soo waati min na saan o saan k'o di, an k'o lɔn, an ka na n'o ye ka kɛɲɛ n'an ka fadenya cogo ye. Bɛɛ be n'u ta nawaati, janko u ka to k'o mana Masaba an ka Ala ka sarakabɔyɔrɔ la ka kɛɲɛ n'a fɔcogo ye sariya la. 36- An bena to ka na n'an ka sɛnɛfɛnw deen fɔlɔw ye, ani yiriw bɛɛ deen fɔlɔw, Masaba ka soo saan o saan.\n37- An fana bena to ka na n'an deen fɔlɔw ye an ka Ala ka soo kɔnɔ, ani an ka begɛnw ka deen fɔlɔw, misi fara begɛnmisɛnw kan, ka kɛɲɛ ni sariya ka fɔta ye, k'o di sarakalasebagaw ma minw be baara kɛ o yɔrɔ la. 38- An bena to ka na n'an ka mugu ɲanaman ye, n'an ka suman sarakaw, n'an ka yiriw bɛɛ deenw, ani duvɛnkɛnɛ ni tulu ye an ka Ala ka soo kɔnɔ minanmarayɔrɔ la k'u di sarakalasebagaw ma, ani ka to k'an ka suman jakaw di Levi kɔmɔgɔ tɔw ma. Olu bena to ka na u ta u yɛrɛ ma an ka duguw kɔnɔ an be baara kɛ yɔrɔ min na. 39- Ni Levi kɔmɔgɔw be taga jaka minɛyɔrɔ la, olu ni Arɔn kɔmɔgɔ dɔ min ye sarakalasebaga ye, be taga ɲɔgɔn fɛ, jaka min sɔrɔla, Levi kɔmɔgɔw ka kan ka jaka bɔ o la ka taga n'o ye an ka Ala ka soo kɔnɔ, a ka nafolo marayɔrɔ la. 40Isirayɛlidenw, Levi kɔmɔgɔw fara tɔw kan, ka kan ka na ni suman ye ani duvɛnkɛnɛ, ni tulu ye minanmarayɔrɔ nin na, baarakɛminanw be bila yɔrɔ min, ani sarakalasebaga minw be baara la ni daa kɔlɔsibagaw, ni dɔnkililabagaw ka sigiyɔrɔ la.\nO la, an tena an ka Ala ka soo to yen lakolon.


MAKABEW FƆLƆ 6 AKKDC08 - Ka masacɛ Antiyokusi to sanfɛ - Bible Search\nMAKABEW FƆLƆ 5 MAKABEW FƆLƆ 7\nMAKABEW FƆLƆ 6\nAntiyokusu naaninan ka saya\n(Mak 2nan 1.11-17; 9; 10.9-11)\n1Ka masacɛ Antiyokusi to sanfɛ maraw cɛtigɛ la, a y'a mɛn ko dugu dɔ be Pɛrɛsi, min tɔgɔ ko Elimayisi. O tɔgɔ tun bɔr'a ka nafolo, n'a ka warigwɛ, n'a ka sanu kosɔn. 2Nafolo caaman tun b'a ka jobon kɔnɔ: yɛrɛtangafɛn sanulaman dɔw tun be yen, ani nigɛdulokiw, ni kɛlɛkɛminanw. Maseduwani masacɛ Filipu deen Alɛkisandiri tun ye minan minw to yen, ale min tun kɛra girɛkiw ka masacɛ fɔlɔ ye. 3Antiyokusi tagara Elimayisi janko ka cogo ɲini ka dugu nin minɛ k'a nafolo cɛ, nga a ma se, bari dugu mɔgɔw tun y'o mɛn. 4U wilil'a kama k'a kɛlɛ. A hakili ɲagamina kosɔbɛ, a bolila ko a be kɔsegi Babilɔni. 5K'a to Pɛrɛsi jamana na, u nan'a fɔ a ye ko Zuda ser'a ka kɛlɛdenw kɔrɔ minw tun tagara Zuda mara la. 6Liziyasi tun tagara yen ni kɛlɛbolo barikaman ye, nga zuwifuw sera u kɔrɔ k'u halaki pepewu. Olu tun ye masacɛ ka kɛlɛdenw halaki. U tun ye kɛlɛkɛminanw, ni minan wɛrɛw, ani nafolo caaman minɛ kɛlɛden minw fɛ, o le tun ye barika don u la. 7Antiyokusi tun ye fɛnjugu min lɔ sarakabɔyɔrɔ kan Zeruzalɛmu, u tun y'o ci fana, k'u ka Ala ka yɔrɔ lamini ni kogojan ye i n'a fɔ a tun be cogo min na fɔlɔ la, k'o ɲɔgɔn kɛ Bɛtisuri fana, min kɛra masacɛ ka duguw dɔ ye.\n8Masacɛ y'o kibaruya mɛn tuma min na, a fari fagara siranya fɛ, a hakili ɲagamina fɔɔ a banana ka la. A jigi tigɛra pewu, bari a tun b'a fɛ koo nin ka kɛ cogo min na, a ma kɛ ten. 9Farifaga nana juguya k'a la dilan kan tile damani. A y'a ye ko a bena sa tuma min na, 10a y'a ka mɔgɔsɔbɛw bɛɛ wele k'a fɔ u ye ko: «Sinɔgɔ tigɛra n ɲaa na, n dusu kasinin be kojugu. 11Ne ye n yɛrɛ ɲininga ko mun na tɔɔrɔba ye n sɔrɔ, ka n datugu i n'a fɔ fɔɲɔba? K'a sɔrɔ n tun ka ɲi, n koo tun ka di mɔgɔw ye n ka fanga waati la! 12Nga sisan, ne ye kojugu minw kɛ Zeruzalɛmu, n hakili jigira n'o ye. Minan sanulaman ni warigwɛlaman minw tun be o yɔrɔ la, ne y'olu bɛɛ ta, ani ka mɔgɔw ci ka taga Zuda mara mɔgɔw faga gwansan. 13Ne b'a lɔn k'o le kama, kojugu nunu ye ne sɔrɔ, ko ne bena sa jigitigɛ bolo jamana wɛrɛ la.»\n14A ye mɔgɔ ci ka taga Filipu wele, min ye masacɛ ka mɔgɔsɔbɛw dɔ ye, k'a sigi mara bɛɛ kunna. 15A y'a ka masafugulan ni masafani, n'a bololanigɛ d'a ma, a be taamasiɲɛ la sɛbɛw kan ne min ye. O kɔ, a ko a k'a janto a dencɛ Antiyokusi la, k'a lamɔ, ani k'a labɛn ka kɛ masa ye. 16Girɛkiw ka masaya saan 149nan na, masacɛ Antiyokusi sara Pɛrɛsi jamana na. 17Liziyasi y'a banko mɛn tuma min na, a y'a deen Antiyokusi kɛ masa ye, a tun ye min lamɔ kabini a denmisɛn tuma. A ye tɔgɔ wɛrɛ l'a kan ko Epatɔri.k\nDugu yɔrɔ barikaman minɛko\n18Isirayɛlidenw jugu minw tun be dugu yɔrɔ barikaman nin na, u tun be Isirayɛlidenw bali ka bɔ Alabatosoba yɔrɔ la. Tuma o tuma u tun be cogo bɛɛ ɲini ka kojugu kɛ u la, siya wɛrɛw barika tun be boɲa ten. 19Zuda tun y'a latigɛ ko a bena u halaki. A ye jama bɛɛ wele janko ka taga u datugu k'u kɛlɛ. 20Isirayɛlidenw ye ɲɔgɔn lajɛn k'o dugu lamini girɛkiw ka masaya saan 150nan na. U ye bonnikɛyɔrɔw lɔ, ka kɛlɛkɛwotoro dɔ wɛrɛw dilan. 21Nga u jugu dɔw sera ka bɔ. Isirayɛliden Alaɲasiranbali dɔw farala u kan 22ka ta'a fɔ masacɛ ye ko: «I bena kɔnɔni kɛ fɔɔ tuma jumɛn ka sɔrɔ ka wili ka kotilennin kɛ k'an balimaw dimi bɔ? 23Anw tun sɔnna ka baara kɛ i facɛ ye, k'a ka ciraw kɛ, ani k'a ka sariyaw bato. 24O le kosɔn, an fadenw kɛra an juguw ye. U ye dugu yɔrɔ barikaman koori. Ka fara o kan, u sera k'an ka mɔgɔ minw sɔrɔ, u y'olu faga, k'an bololafɛnw bɔsi. 25U bolo ma se an dama ma, u ye kɛlɛ kɛ n'i ka maraw bɛɛ ye fana. 26Sisan, u ye Zeruzalɛmu yɔrɔ barikaman lamini janko k'a minɛ. U ye barika don Alabatosoba la, ani Bɛtisuri la fana. 27N'i ma wili k'u bali sisan sisan, u bena o ɲɔgɔn kɛ tugu, i tena se k'u bali fana tugu.»\nAntiyokusi duurunan be zuwifuw kɛlɛ\n(Mak 2nan 13.1-17)\n28Masacɛ Antiyokusi y'o mɛn tuma min na, a dimina. A y'a ka mɔgɔsɔbɛw bɛɛ lajɛn, n'a ka kɛlɛden sennatigiw kuntigi, ani a ka sotigiw kuntigiw. 29A ye kɛlɛden dɔw ta baara la ka bɔ jamana wɛrɛw la, ani dugukolodenninw na kɔgɔji cɛma. 30Kɛlɛden sennatigi mɔgɔ waa kɛmɛ (100 000), ni sotigi mɔgɔ waa mugan (20 000), ani kɛlɛkɛsama bi saba ni fila tun b'a ka kɛlɛbolo la. 31Masacɛ n'a ka kɛlɛdenw ye Idume mara cɛtigɛ ka taga Bɛtisuri lamini, u ye waatijan ta a kɛlɛ la. U ye kɛlɛkɛwotoro dɔw dilan, nga minw datugunin tun be dugu kɔnɔ, olu bɔra u ka yɔrɔ la ka masin nunu jɛni. U ye kɛlɛ kɛ ni jagwɛlɛya ye. 32O kɔ, Zuda bɔra dugu yɔrɔ barikaman na ka ta'a yɛrɛ labɛn kɛlɛ kama Bɛtizakariya, ka sigi k'a ɲaa sin masacɛ ka kɛlɛdenw sigiyɔrɔ ma. 33Sɔgɔmada joona, masacɛ wilila k'a fɔ a ka kɛlɛdenw ye ko u ka Bɛtizakariya sira minɛ. U y'u yɛrɛ labɛn kɛlɛ kama, ka buruw fiyɛ. 34U ye *ɛrɛzɛnji ni yiriden dɔ wɛrɛ jii di samaw ma janko k'u fariya kɛlɛ kama. 35U ye sama nunu tilan kɛlɛden sennatigiw jɛnkuluw cɛ. U ye mɔgɔ waa kelen bila u kelen kelen bɛɛ gɛrɛfɛ, nigɛduloki tun b'u kaan na, ni fugulan ziralaman b'u kuun na. Sotigi kɛlɛdenŋanaw mɔgɔ kɛmɛ duuru fana tun tugunin be sama nunu kelen kelen bɛɛ kɔ. 36Ni sama be yɔrɔ o yɔrɔ, olu fana be o yɔrɔ la. N'a tagara ɲafɛ, u ka kan ka taga n'a ye, u man kan k'u yɔrɔ jaɲa a la tuma si. 37Boon barikaman yirilaman tun sirinin be samaw kelen kelen bɛɛ kɔɔ la ni juruw ye, k'a kɛ yɛrɛtangayɔrɔ ye. Kɛlɛden mɔgɔ saba tun be u kelen kelen bɛɛ kɔnɔ, olu tun bɛ kɛlɛ kɛ k'u to samaw kan, ka fara sama bolibaga kan. 38Masacɛ ye sotigi tɔw bila kɛlɛbolo faan fila la janko u ka Zuda ka kɛlɛdenw ɲaa gwan, ani ka kɛlɛden sennatigiw sutara.\n39Tile lɔra nigɛkunbɛnnan sanulaman ni ziralamanw kan tuma min na, u yeelen be taga kuluw kan, k'u manamana i n'a fɔ kala mananin. 40Masacɛ ka kɛlɛdenw labɛnnin tun lo kɛlɛ kama, dɔw yɛlɛla kulujanjanw kan, dɔw be kulu jukɔrɔ. U tun be gwɛrɛla ni hakilisigi ye, cogoɲuman na. 41Mɔgɔ minw ye jamaba nin mankan mɛn, k'u taamakan n'u ka kɛlɛkɛminanw lamagakan mɛn, olu bɛɛ hakili ɲagamina. Kɛlɛbolo nin tun ka bon kosɔbɛ, fanga tun b'a la.\n42Zuda n'a ka kɛlɛdenw gwɛrɛla janko ka kɛlɛ daminɛ, u ye masacɛ ka kɛlɛdenw mɔgɔ kɛmɛ wɔɔrɔ faga. 43U be Eleyazari min wele ko Awaran, ale ye sama nunu kelen ye, masacɛ ka tangafɛn dɔ b'a kɔɔ la, ale tun ka bon ni tɔw ye. A y'a miiri ko masacɛ be sɔrɔ a kan. 44A y'a latigɛ k'a yɛrɛ saraka janko k'a ka siya kisi, ani ka tɔgɔba sɔrɔ min tena tunu ka ye. 45A y'a jaa gwɛlɛya ka boli ka taga sama nin faan fɛ, u juguw ka kɛlɛden sennatigiw jɛnkulu cɛma. A tun be mɔgɔw fagar'a kinibolo n'a numanbolo fɛ, k'u juguw jɛnsɛn faan bɛɛ la. 46A donna sama kɔrɔ k'a kɔnɔ sɔgɔ k'a faga. Sama benna Eleyazari kan k'a faga o yɔrɔnin kelen na. 47Zuwifuw ye masacɛ ka kɛlɛdenw barika ye, ani u ka fariya, u bɔra u ɲa.\nSiyɔnkaw kɛlɛko, ni Bɛtisuri minɛko\n(Mak 2nan 13.18-23)\n48Masacɛ ka kɛlɛdenw yɛlɛla ka taga Zeruzalɛmu faan fɛ janko ka taga zuwifuw kama. Masacɛ ye Zude mara ni Siyɔn kulu datugu. 49A bɛnna ni Bɛtisuri zuwifuw ye, olu bɔra u ka dugu la. U ma se k'u yɛrɛ datugunin to a kɔnɔ, bari dumunifɛn tun t'u fɛ tugu. Lafiɲɛsan tun lo, u tun te sɛnɛ kɛ saan min na. 50Masacɛ ye Bɛtisuri minɛ ka kɛlɛden dɔw to a kɔnɔ. 51A ye Alabatosoba lamini waatijan kɔnɔ, ka bonnikɛyɔrɔw ni kɛlɛkɛwotorow dilan: tasumabonnanw ni kabakurubonnanw, ni biɲɛbonnan sifa bɛɛ, ani fɛɛn wɛrɛ bonnanw. 52Mɔgɔ datugunin nunu ye masin wɛrɛw dilan ka masin nunu cɛn. U ye kɛlɛ kɛ waatijan kɔnɔ. 53Nga dumunifɛn tun te u ka bondow kɔnɔ tugu, bari lafiɲɛsan tun lo. Ka fara o kan, Isirayɛliden minw tun segira Zude mara la ka bɔ jamana wɛrɛw la, dumuni min tun maranin be, olu tun y'o tɔɔ dumu. 54Kɔngɔ tun gwanna kosɔbɛ minkɛ, u ye mɔgɔ damani dɔrɔn to Alabatosoba kɔnɔ, tɔw jɛnsɛnna ka taga u ka soo.\nZuwifuw be se ka Alasira taama\n(Mak 2nan 13.23-26; 11.22-26)\n55Ka masacɛ Antiyokusi to nii na, a tun ye Filipu woloma ko a k'a dencɛ Antiyokusi lamɔ k'a labɛn ka kɛ masa ye. Liziyasi y'a mɛn k'o Filipu 56segira ka bɔ Pɛrɛsi ni Mɛdi jamana na ni kɛlɛdenw ye minw tun ye masacɛ bila sira, ko a b'a fɛ k'a yɛrɛ bila jamana ka koɲaw kunna. 57A y'o kuma nin mɛn tuma min na, a teliyara k'a yɛrɛ labɛn ka taga. A y'a fɔ masacɛ ye, ni kɛlɛdenw n'u ɲamɔgɔw ye ko: «Loon o loon an barika be dɔgɔyara ka taga, an ka dumuni be dɔgɔyara. An ye yɔrɔ min datugu, barika b'o la kosɔbɛ, jamana ka koɲaw kunko b'anw kan. 58An ka kɛlɛ dabila ni mɔgɔ nunu ye, an ka bɛn n'u ye, ka bɛn n'u ka siya bɛɛ ye. 59An ka sira d'u ma k'u ka koow kɛ ka kɛɲɛ n'u ka landaw ye i n'a fɔ fɔlɔ la. Tiɲɛ na, u ye nin bɛɛ kɛ dimi kosɔn, bari an y'u wajibiya k'u ka landaw dabila.»\n60Kuma nin diyara masacɛ ni ɲamɔgɔ nunu ye. Liziyasi ye mɔgɔw ci zuwifuw fɛ ka bɛɛn ɲini u fɛ, u sɔnna. 61Masacɛ ni ɲamɔgɔ nunu kalila ko u bena bɛɛn nin bato, o kɔ, zuwifuw bɔra u ka yɔrɔ barikaman kɔnɔ. 62Nga masacɛ sera Siyɔn kulu kan tuma min na, a y'a ye ko u tun ye barika don yɔrɔ nin na kosɔbɛ. A tun kalila ko a bena min kɛ, a ma o kɛ. A ko u ka Alabatosoba laminikogo ci pewu. 63O kɔ, a teliyara ka kɔsegi Antiyɔsi. A y'a sɔrɔ Filipu ye dugutigiya ta. A ye kɛlɛ kɛ n'a ye ka Antiyosi minɛ fanga la.